title: Andreas Libavius

text: Andreas Libau syntyi Johann Libaun poikana Hallen kaupungissa Saksassa noin vuonna 1560. Vuonna 1578 hän pääsi Wittenbergin yliopistoon, mutta siirtyi sieltä myöhemmin Jenan yliopistoon jatkamaan opintojaan. Vuonna 1581 Andreas suoritti "magister artiumin" korkeakoulututkinnon ja siirtyi Ilmenaun kaupunkiin opettamaan. Vuonna 1586 Andreas lähti Coburgiin ja hiukan myöhemmin vuonna 1588 hän jatkoi opintojaan Baselissa. Vielä samana vuonna Libaviuksesta tuli historian ja runouden opettaja Jenan yliopistossa.


title: Andreas Libavius

text: Vuonna 1591 Libavius muutti Rothenburgiin ja hänestä tuli kaupungin lääkäri. Vuotta myöhemmin Andreas Libavius nimitettiin kaupungin koulujen valvojaksi. Vuonna 1607 hän palasi Coburgiin ja hänestä tehtiin Coburgin Casimirianum-opiston rehtori. Andreas Libavius asui Coburgissa kuolemaansa asti.


title: Andreas Libavius

text: Andreas Libavius julkaisi useita uskonnollisia tutkielmia salanimellä "Basilius de Varna". Libavius oli ortodoksiluterilainen ja arvosteli aikanaan voimakkasti katolista kirkkoa sekä erityisesti jesuiittoja. Varsinkin elämänsä loppupuolella Libavius teki myös kalvinisteja arvostelevia kirjoituksia.


title: Metsästysseurue

text:
Metsästysseurue ("The Shooting Party") on Alan Bridgesin ohjaama brittiläinen draamaelokuva vuodelta 1985. Se perustuu Isabel Colegaten romaaniin (1980), jonka pohjalta käsikirjoituksen laati Julian Bond. Pääosia näyttelevät James Mason, Edward Fox ja John Gielgud. London Critics Circle nimesi James Masonin roolinsa perusteella Vuoden näyttelijäksi, mutta Mason kuoli 1984 ennen elokuvan ensi-iltaa.
Ensimmäisen maailmansodan alla yläluokan ihmiset kokoontuvat fasaaninmetsästykseen englantilaiseen maalaiskartanoon Derbyshiressä. Kartanon omistaja sir Randolph Nettelby (Mason) on kutsunut taloonsa hyvin erilaista väkeä, liberaaleista konservatiiveihin, nuorista keski-ikäisiin.
Julian Bond sai Bafta-palkintoehdokkuuden käsikirjoituksestaan.


title: Metsästysseurue

text: "The New York Timesin" kriitikot valitsivat "Metsästysseurueen" vuonna 2004 yhdeksi kaikkien aikojen tuhannesta parhaasta elokuvasta maailmassa.


title: Metsästysseurue

text: "Helsingin Sanomien" televisiosivulla Mikael Fränti kutsui ohjaajaa ”köyhän miehen Joseph Loseyksi”, joka on Colegaten romaanin sovituksessa selvästi tavoitellut Renoirin "Pelin sääntöjen" tunnelmaa, mutta jäänyt siitä hyvin kauaksi. Fränti piti elokuvaa kylmänä ja kuivakkaana.


title: Endstand 1996–2003

text: Endstand 1996–2003 on Endstandin kokoelma-albumi, joka julkaistiin marraskuussa 2007 levymerkillä Combat Rock Industry. Albumista julkaistiin tuhannen kappaleen painos.


title: TUL Cup 2005

text: TUL Cup 2005 oli 66. kerran järjestetty Suomen Työväen Urheiluliiton . Lopputurnaus pelattiin Porissa Karhuhallissa 5.–6. maaliskuuta 2005. Mestaruuden voitti FC KooTeePee.


title: Anatoli Toll

text: Anatoli N. Toll, virallinen sukunimi "Antonov-Djadik" (s. 1896 Pietari) oli venäläinen Suomessa 1920- ja 1930-luvulla asunut emigrantti. Hän oli 1921 Berliinissä perustetun Venäläisen Totuuden Veljeskunta-emigranttijärjestön virallinen edustaja Suomessa ja hän oli myös Suomen yleisesikunnan tiedustelun ja Etsivän Keskuspoliisin agenttina.


title: Anatoli Toll

text: Aateliperheeseen syntynyt Toll kävi seitsemän luokkaa saksalaista kymnaasia ennen ensimmäisen maailmansodan puhkeamista. Sodan aikana hänestä tuli laivastoluutnantti ja vuonna 1919 hän palveli tiedustelutehtävissä kenraali Nikolai Judenitšin joukoissa, Marraskuussa 1919 Toll asettui asumaan Viipuriin jossa hän oli Saima-karamellitehtaan osakkaana ja teknillisenä johtajana.


title: Anatoli Toll

text: Toll toimi 1920-luvun alussa Suomen yleisesikunnan tiedustelun kuriirina ja agenttina ja teki salaa useita matkoja Pietariin. Toll oli Venäläisen Totuuden Veljeskunnan päällikkönä Suomessa ja hän hoiti järjestön tiedustelulinjoja Neuvostoliittoon. Toll perusti veljeskunnalle vuosina 1926–1927 Luoteiseksi osastoksi kutsutun salaisen Suomen taistelukeskuksen jolla oli hänen oman ilmoituksensa mukaan yhteydet myös Puolaan, Kiinaan, Kaukasiaan ja Turkestaniin. Taistelukeskuksella oli useita pieniä alaosastoja Etelä-Suomessa ja Karjalankannaksella. Toll piti kaiken aikaa yhteyttä Suomen yleisesikunnan tiedusteluun ja oli myös Etsivän Keskuspoliisin toimisto VIII:n agenttina. Tätä salaista toimistoa johti Jalmari Sinivaara.


title: Anatoli Toll

text: Vuonna 1929 Hufvudstadsbladet-lehdessä julkaistiin artikkeli venäläisten emigranttien salaisesta toiminnasta Suomessa. Artikkelissa väitettiin että Suomen viranomaiset olivat jo vuosia katsoneet sormien läpi Venäläisen Totuuden Veljeskunnan Suomesta käsin harjoittamaa terroritoimintaa. Artikkelin seurauksena Toll pidätettiin ja tuotiin Etsivän Keskuspoliisin kuulusteltavaksi Helsinkiin. Kuulustelujen jälkeen Toll kuitenkin vapautettiin kun hän oli luvannut katkaista suhteensa veljeskuntaan. Hän ei pitänyt lupaustaan mutta muutti kuitenkin asumaan Viipurista Helsinkiin. Etsivä Keskuspoliisin kontaktit Tolliin jatkuivat edelleen Jalmari Sinivaaran kautta.


title: Anatoli Toll

text: Vuonna 1932 Sinivaara ja yleisesikunnan tiedustelua edustanut Toivo Salokorpi tapasivat armenialaisen emigrantin ja kapinallisjohtajan Anušavan Zatikjanin Tollin huvilalla Uudenkirkon Vammelsuussa. Zatikjan oli paennut Neuvostoliitosta Suomeen 1930. Hän ryhtyi yhteistyöhön Tollin edustaman Venäläisen Totuuden Veljeskunnan kanssa ja Toll lähettikin Suomesta 1930-luvun alussa pari pommiretkikuntaa Kaukasiaan Ja Etelä-Venäjälle. Zatikjan palasi Kaukasiaan ja johti siellä oman kertomasa mukaan kapinaliikettä vuoteen 1932 saakka. Venäläisen Totuuden Veljeskunta oli kuitenkin Neuvostoliiton salaisen palvelun OGPU:n soluttama joten tiedot salahankkeista vuotivat nopeasti.


title: Anatoli Toll

text: Toll oli yhteistyössä myös Etsivän Keskuspoliisin seuraajaksi 1938 tulleen Valtiollisen poliisin Valpon kanssa ja avusti Valpoa hankkimalla tietoa muun muassa Suomeen 1938 saapuneen venäläisen emigrantin Boris Popperin toiminnasta.


title: Adam Anderson

text: Adam David Anderson (s. 14. toukokuuta 1984 Manchester) on brittiläinen muusikko, joka tunnetaan popduo Hurtsin toisena jäsenenä. Hän soittaa Theo Hutchcraftin kanssa yhtyeessä kitaraa ja kosketinsoittimia.


title: Adam Anderson

text: Anderson perusti Hurtsin yhdessä Hutchcraftin kanssa vuonna 2009. He julkaisivat debyyttialbuminsa "Happiness" syyskuussa 2010.


title: Maria Magdaleena (elokuva)

text: Maria Magdaleena () on vuonna 2018 ensi-iltansa saanut draamaelokuva, jonka on ohjannut Garth Davis. Elokuva kertoo Raamatun Magdalan Mariasta ja sen pääosissa ovat Rooney Mara, Joaquin Phoenix, Chiwetel Ejiofor ja Tahar Rahim.


title: Maria Magdaleena (elokuva)

text: "Maria Magdaleena" sai ensi-iltansa 16. maaliskuuta 2018 Britanniassa ja 30. maaliskuuta 2018 Yhdysvalloissa.


title: Shanti Devi

text: Shanti Devi (11. joulukuuta 1926 – 27. joulukuuta 1987) syntyi Delhissä. Lapsena hän väitti muistavansa asioita edellisestä elämästään, mikä katsottiin vahvistukseksi siitä, että hindulaisuuden perusajatus jälleensyntymästä olisi totta. Shanti Devi oli kertonut olleensa naimisissa ja että hänen miehensä, jonka nimi oli Kedar Nath, asuisi Mathurassa. Shantin koulun rehtori selvitti asiaa ja löysi Mathuran kylästä Kedarnath Chaubey -nimisen kauppiaan, joka vastasi Shantin kuvausta.


title: Shanti Devi

text: Jälleensyntymistarinat eivät olleet Intiassa erityisen poikkeuksellisia. Tapauksesta tuli poliittisesti merkittävä, kun Mahatma Gandhi nimesi muun muassa toimittajista ja poliitikoista koostuneen ryhmän selvittämään väitteiden todenperäisyyttä. Ryhmä päätyi tukemaan väitteitä.


title: Shanti Devi

text: Helmikuussa 1936 Shri Bal Chand Nahata haastatteli Shanti Deviä ja tämän lähipiiriä ja päätyi päinvastaiseen tulokseen. Hän julkaisi raporttinsa hindiksi kirjasena.


title: Shanti Devi

text: Indra Sen tutki Shanti Devin muistikuvia hypnotisoijan avulla ja totesi, että jotkut muistikuvat eivät täsmää. Tämä saattoi johtua myös käytetystä menetelmästä.


title: Shanti Devi

text: Vuonna 1939 Sushil Bose haastatteli Shanti Deviä ja julkaisi yksityiskohtaiset haastattelut. Hän ei kuitenkaan ottanut asiaan kantaa.


title: Shanti Devi

text: Sture Lönnerstrand tutki tapausta 1950-luvulla haastattelemalla ihmisiä. Hän sai selville, että Shantin puolisokseen väittämä kauppias oli todellisuudessa käynyt useasti Delhissä ja asioi säännöllisesti Shantin naapurissa. Oli mahdollista, että hän oli tytölle entuudestaan tuttu. Tapauksen tultua Mathurassa tunnetuksi kauppias oli myös lähettänyt serkkunsa tapaamaan tyttöä, ja tämä oli saattanut saada tietoa sitä kautta.


title: Shanti Devi

text: Parapsykologi Ian Stevenson tutki tapauksesta kertyneitä materiaaleja ja kirjoitti, että Shanti Devi esitti ainakin 24 väitettä, jotka olivat totta. Toisaalta myös hän totesi, että mies saattoi olla tytölle tuttu entuudestaan.


title: Shanti Devi

text: John Hick haastatteli Gandhin nimittämään ryhmään kuulunutta jo eläkkeellä ollutta H.N. Banerjeeta ja kirjoitti tämän myöntäneen, että vaikka hän aikanaan allekirjoitti raportin ei hän oikeasti uskonut, että tyttö olisi jälleensyntynyt.


title: Shanti Devi

text: K.S. Rawat haastatteli Shanti Deviä 3.2.1986 ja 30.10.1987 ja vielä 23.12.1987.


title: Kinnie

text: Kinnie on kitkeränmakea hiilihapotettu pomeranssilla ja marunauutteella maustettu virvoitusjuoma. Sitä on valmistanut Maltan Attardissa vuodesta 1952 Simonds Farsons Cisk.


title: Kinnie

text: Juoma on väriltään ruskeaa. Sitä juodaan sellaisenaan tai sekoitetaan alkoholijuomien kanssa. Se tunnetaan Maltan suosituimpana alkoholittomana virvoitusjuomana, ja sitä on jopa sanottu Maltan kansallisjuomaksi.


title: Kinnie

text: Kinnien kehitti Simonds Farsons Cisk -yhtiön johtaja Anthony Miceli Farrugia. Se luotiin vuonna 1952 kilpailemaan maahan toisen maailmansodan jälkeen tulleiden kansainvälisten virvoitusjuomamerkkien, erityisesti Coca-Colan, kanssa. Sen mausta tehtiin tarkoituksella ainutlaatuinen, sillä Farrugia halusi sen erottuvan kilpailijoistaan. Resepti on salainen, mutta juoman on arveltu sisältävän ginsengiä ja raparperiä.


title: Kinnie

text: Ranskalainen Comité International d’Action Gastronomique et Touristique valitsi Kinnien vuoden virvoitusjuomaksi 1975. Juoman kevytversio Diet Kinnie tuli kauppoihin vuonna 1984. Vuonna 2007 valikoimaan tuli mukaan Kinnie Zest, sokeriton juoma, jossa on voimakkaampi appelsiinin maku. Stevialla ja sokerilla makeutetun Kinnie Vitan myynti alkoi vuonna 2014.


title: Seppo Puttonen

text: Seppo Ilmari Puttonen (s. 9. syyskuuta 1953 Jyväskylä) on suomalainen Yleisradion kirjallisuustoimittaja ja Turun Kirjamessujen ohjelmapäällikkö vuonna 2018.


title: Seppo Puttonen

text: Seppo Puttonen syntyi Kalevi Puttosen ja Mirjam Paajasen perheeseen. Hänen puolisonsa vuodesta 1978 on merkonomi Eeva Riitta Lindell. Puttonen tuli ylioppilaaksi 1972 ja valmistui valtiotieteen maisteriksi Tampereen yliopistosta 1979. Puttonen on toimittanut yhdessä Nadja Nowakin kanssa Aamun kirja -televisio-ohjelmaa sekä Yle Radio 1:n kirjallisuusohjelmia, kuten Kirjakerho-ohjelmaa. Hän on myös valinnut Ylen 101 kirjaa -listan kirjat osana Suomi 100 -hanketta yhdessä Nadja Nowakin kanssa.


title: Seppo Puttonen

text: Puttonen sai vuonna 2017 Rakkaudesta kirjaan -palkinnon. Hän valitsee vuoden 2018 kaunokirjallisuuden Finlandia-palkinnon saajan.


title: Erkki Valaste

text: Kaarlo Erkki Matti Valaste (22. kesäkuuta 1931 Kokkola – 10. toukokuuta 1989 Helsinki) oli suomalainen rumpali ja yhtyeenjohtaja, jota pidetään Suomen ensimmäisenä kansainvälisen tason jazzrumpalina. Hänen tuotteliainta aikaansa olivat 1950-luvun loppupuoli ja 1960-luvun alkupuoli, jolloin hän soitti myös tuhansilla iskelmälevytyksillä.


title: Erkki Valaste

text:
Erkki Valaste oli kotoisin Pohjanmaan ruotsinkieliseltä rannikolta kuten myös muusikot Sacy Sand, Göran Ödner ja Sven Nygård. Alueella kuului Ruotsin radio, joka lähetti 1950-luvulla jazzia paljon Yleisradiota enemmän. Huolimatta vammasta toisessa kädessään Valaste soitti 15-vuotiaasta asti rumpuja kokkolalaisessa Royal-orkesterissa, mutta kouluttautui myös merkonomiksi. Royalissa pianoa soittanut Erkki Ertama on muistellut, että he tilasivat Ruotsista yhdysvaltalaisten orkesterisovitusten nuotteja, minkä ansiosta Valaste oppi lukemaan nuotteja.
Valaste muutti Helsinkiin, jossa hän soitti rumpuja ainakin Erkki Ahon, Arvo Koskimaan, Olavi Koskelan, Göran Ödnerin, Olli Hämeen ja Jaakko Salon jazzkokoonpanoissa sekä vuonna 1957 perustetussa Radion tanssiorkesterissa. Myöhemmin Valaste perusti oman yhtyeen, jossa puhaltimia soitti Unto Haapa-aho, kontrabassoa Erkki Seppä, pianoa Matti Konttinen ja laulusolisteina toimivat Vieno Kekkonen ja Seija Simola. Toinen Valasteen mukaan nimetty kokoonpano oli vuoden 1964 paikkeilla muutaman singlen levyttänyt Valastones-lauluyhtye, jossa hänen lisäkseen lauloivat Nacke Johansson, Vieno Kekkonen ja Heikki Laurila.


title: Erkki Valaste

text: Valaste teki uransa aikana tuhansia levytyksiä ja keikkoja. Hän soitti muun muassa kaikilla Olavi Virran keskeisimmillä levytyksillä. Levy-yhtiöiden ohella Valasteen pääasiallisia työllistäjiään olivat Yleisradio ja Suomen Filmiteollisuus.


title: Erkki Valaste

text: Maaliskuussa 1963 Erkki Valaste joutui kylmiltään sijaistamaan Duke Ellingtonin orkesterin rumpalia Kulttuuritalon konsertissa, kunnes tämä saatiin selviämään soittokuntoon.


title: Erkki Valaste

text: Pahenevasta alkoholismistaan huolimatta Valaste soitti rumpuja ammattimaisesti 1980-luvun puoleenväliin asti.


title: Niki Koskinen

text: Niki Koskinen (s. 2. lokakuuta 1997 Iitti) on suomalainen jääkiekkoilija, joka pelaa marraskuun maaottelutaukoon asti ulottuvalla sopimuksella Mestis-joukkue Savonlinnan Pallokerhossa lainalla SM-liigajoukkue KooKoosta. Hän on pelipaikaltaan keskushyökkääjä, mutta osaa pelata myös laidassa.


title: Niki Koskinen

text: Koskinen on KooKoon oma kasvatti. Hän toimi kaudella 2012–2013 seuran C-nuorten kapteenina. Koskinen voitti koko C-nuorten Mestiskarsintojen maalipörssin ja jakoi pistepörssin voiton joukkuetoverinsa Sami Tammisen kanssa tehoilla 30+19=49. Hän oli KooKoon paras maalintekijä myös C-nuorten Mestiksessä 18 osumallaan ja C-nuorten SM-sarjassa 20 osumallaan. Huhtikuussa 2013 vain 15-vuotias Koskinen teki kolmivuotisen sopimuksen seuran Mestis-joukkueen kanssa. Hän pelasi kauden 2013–2014 lähes kokonaan KooKoon B-nuorissa, joiden paras pistemies ja maalintekijä Koskinen oli tehoilla 27+32=59. Hän jakoi koko B-nuorten SM-sarjan maalipörssin toisen sijan Ässien Ville Sippalan kanssa edellään vain Bluesin Tatu Kanerva. Koskinen pelasi osan kaudestaan myös KooKoon A-nuorissa.


title: Niki Koskinen

text: Kauden 2014–2015 Koskinen pelasi lainalla Pelicansin A-nuorissa. Toukokuussa 2015 hän teki SM-liigaan nostetun KooKoon kanssa vuoden mittaisen sopimuksen. Koskinen pelasi kauden 2015–2016 kuitenkin kokonaan seuran A-nuorissa, joiden paras maalintekijä hän oli 13 osumallaan. Kaudeksi 2016–2017 Koskinen palasi vuoden mittaisella juniorisopimuksella Pelicansiin. Hänen kautensa eteni kuitenkin taas kokonaan A-nuorissa.


title: Niki Koskinen

text: Koskinen palasi kaudeksi 2017–2018 jälleen kasvattajaseuransa KooKoon A-nuoriin. Hän voitti joukkueen sisäisen piste-, maali- ja syöttöpörssin tehoilla 19+21=40 sekä sisäisen tehotilaston lukemalla +20. Koskinen debytoi seuran SM-liigajoukkueessa 29. marraskuuta 2017 vieraissa Turun Palloseuraa vastaan. Hänet merkittiin heti KooKoon ykkösketjun oikeaan laitaan Miikka Pitkäsen ja Toni Kähkösen viereen. Koskinen sai ottelussa jääaikaa lopulta 9.20 minuuttia. Hän keräsi KooKoon 5-2-tappioon päättyneessä ottelussa myös teholukeman -2. Koskinen pelasi kauden aikana SM-liigassa seitsemän runkosarjaottelua ilman tehopisteitä.


title: Niki Koskinen

text: Toukokuussa 2018 Koskinen teki KooKoon kanssa vuoden mittaisen SM-liigasopimuksen. Elokussa seura lainasi hänet toistaiseksi voimassa olevalla sopimuksella Mestis-joukkue Imatran Ketterään. Koskinen ei pelannut siellä kuitenkin yhtään sarjaottelua. Hän aloitti kauden 2018–2019 yli-ikäisenä KooKoon A-nuorissa, kunnes lokakuussa seura lainasi Koskisen marraskuun maaottelutaukoon asti ulottuvalla sopimuksella Savonlinnan Pallokerhon Mestis-joukkueeseen.


title: Niki Koskinen

text: Koskinen on pelannut yhden poikien maaottelun.


title: Niki Koskinen

text: Koskisen isoveli Jesse pelaa hyökkääjänä III-divisioonajoukkue Iitti Hockeyssa.


title: Viipurin ortodoksinen piispa

text: Viipurin ortodoksinen piispa on alun perin ollut Venäjän ortodoksisen kirkon apulaispiispa.


title: Viipurin ortodoksinen piispa

text: Viipuri kuului vuoteen 1892 saakka Pietarin hiippakuntaan. Vuosina 1799–1803 Viipuri kuului myös Pietarin metropoliitan titteliin, joka kuului seuraavasti: "Pietarin, Viron ja Viipurin metropoliitta." Tämä oli metropoliitta Amvrosin (1742–1818; virassa 1799–1818) titteli.


title: Viipurin ortodoksinen piispa

text: Vuosina 1859–1892 Viipurissa oli Pietarin hiippakuntaan kuulunut apulaispiispa. Vuonna 1892 perustettiin Suomen hiippakunta, jonka johdossa olleella piispalla oli titteli Viipurin ja Suomen arkkipiispa.


title: Viipurin ortodoksinen piispa

text: Suomen itsenäistyttyä viimeinen näistä, Serafim (Lukjanov), siirrettiin lakkautuspalkalle, ja hänen tilalleen valittiin Herman Aav, jonka titteliksi tuli Karjalan ja koko Suomen arkkipiispa ja virkapaikaksi Sortavala. Viipuriin valittiin vielä vuonna 1935 piispaksi Aleksanteri Karpin, mutta hänen virkapaikakseen tuli toisen maailmansodan jälkeen Helsinki.


title: Viipurin ortodoksinen piispa

text: Neuvostoaikana Viipurissa oli piispoja ainoastaan satunnaisesti.


title: Viipurin ortodoksinen piispa

text: Vuonna 2009 Viipurin piispaksi nimitettiin aiemmin mm. Konevitsan luostarissa igumenina toiminut Nazari (Lavrinenko). Hänen siirryttyään Kronstadtin piispaksi tilalle tuli v. 2013 Ignati (Punin), ja tuolloin perustettiin uusi Viipurin ja Käkisalmen hiippakunta, josta lähtien Viipurin piispa ei enää ole Pietarin hiippakunnan apulaispiispa.


title: Slobodan Praljak

text: Slobodan Praljak (2. tammikuuta 1945 – 29. marraskuuta 2017) oli kroatialainen kenraali ja Bosnian kroaattiarmeijan komentaja Jugoslavian hajoamissotien aikaan. Hänen johtamansa joukot tulivat tunnetuksi esimerkiksi tuhoisasta Mostarin piirityksestä. Vuonna 2013 Jugoslavia-tuomioistuin tuomitsi Praljakin 20 vuodeksi vankeuteen sotarikoksista ja rikoksista ihmisyyttä vastaan. Hän teki itsemurhan myrkyllä oikeussalissa hänen valitustaan käsitelleiden tuomarien annettua tuomionsa 29. marraskuuta 2017.


title: Slobodan Praljak

text: Slobodan Praljak syntyi 2. tammikuuta vuonna 1945 Čapljinassa nykyisessä Bosnia-Hertsegovinassa. Hän opiskeli tekniikan alaa, filosofia, sosiologiaa ja teatteria Zagrebissa 1970-luvun alussa ja työskenteli opintojensa jälkeen muun muassa opettajana, teatterin ohjaajana sekä televisio- ja dokumenttielokuvien tuottajana.


title: Slobodan Praljak

text: Praljak liittyi Kroatian armeijaan maan itsenäistyttyä vuonna 1991, ja hänet ylennettiin kenraalimajuriksi. Jugoslavian hajoaminen johti veriseen sotaan. Serbian tuolloinen presidentti Slobodan Milošević ja Kroatian presidentti Franjo Tudjman kävivät vuonna 1991 salaisia neuvotteluja Bosnian jakamisesta maiden kesken. Neuvotteluja kroatialaisten kanssa kävi myös Bosnian serbiarmeijan komentaja Ratko Mladić. Mladićin joukot hyökkäsivät bosnialaisia vastaan vuonna 1992, ja Tudjmanin kroaatit alkoivat vallata Tudjmanin Kroatian historiallisiksi osiksi väittämiä alueita seuraavana vuonna. Samana vuonna Praljakista oli tehty Bosnian kroaattiarmeijan (HVO) päällikkö. Bosnian kroaattiarmeija rahoitettiin, ja sen käskyt annettiin Kroatiasta käsin. Kroaattien joukot vangitsivat jopa 10 000 muihin kansallisuuksiin kuulunutta henkilöä valtaamillaan alueilla. Vangit joutuivat väkivallan ja raiskausten uhreiksi, minkä lisäksi osa surmattiin. Suurin osa joukkojen uhreista oli bosniakkeja, mutta heidän joukossaan oli myös serbejä ja romaneja. Praljak tiesi sotilaidensa vangitsevan muslimeja Prozorissa kesällä 1993, ja hänen tiedossaan oli myös, että vankeja aiottiin surmata. Tästä huolimatta hän ei ryhtynyt toimiin estääkseen joukkojaan. Praljak oli myös yksi Mostarin piirityksen avainhenkilöistä. Mostarin piiritys oli aikanaan uutisoidumpia kroaattien sotilastoimia sodassa, ja sen aikana tuhoutui esimerkiksi kaupungin 1500-luvulla rakennettu kuuluisa kivisilta.


title: Slobodan Praljak

text: Praljak antautui Yhdistyneiden kansakuntien turvallisuusneuvoston vuonna 1993 perustamalle Jugoslavia-tuomioistuimelle vuonna 2004, ja hänet vapautettiin väliaikaisesti. Praljak määrättiin palaamaan Haagiin vuonna 2012, ja seuraavan vuoden puolella hänet tuomittiin 20 vuoden vankeusrangaistukseen useista eri rikosnimikkeistä, kuten sotarikoksista ja rikoksista ihmisyyttä vastaan. Praljak valitti tuomiostaan, ja marraskuussa 2017 valitusta käsitelleet tuomarit hylkäsivät tuomiot osasta aiemmista rikosnimikkeistä, mutta Praljakin vankeusrangaistuksen määrä säilyi samana. Tuomarien luettua tuomionsa oikeussalissa 29. marraskuuta 2017 syytetyn paikalla seissyt Praljak julisti kroatiaksi vapaasti kääntäen ”Slobodan Praljak ei ole sotarikollinen, hylkään tuomionne halveksuen”, otti esiin pienen pullon ja joi sen sisällön julistaen juoneensa juuri myrkkyä. Praljak sai oireita pian tämän jälkeen, ja vielä samana päivänä hänen uutisoitiin kuolleen sairaalassa. Välittömästi ei ollut varmuutta siitä, miten pullo oli kuljetettu oikeussaliin, jossa on käytössä tyypilliset turvatarkastukset.


title: Slobodan Praljak

text: Kuoleman jälkeen tehdyn ruumiinavauksen mukaan Praljakin ottama aine oli kaliumsyanidia. Kroatiassa uutinen Praljakin kuolemasta otettiin vastaan ristiriitaisin tuntein. Maan pääministeri Andrej Plenković kommentoi Praljakin kuoleman heijastelleen vääryyttä Bosnian kroaatteja ja kroatialaisia vastaan. Presidentti Kolinda Grabar-Kitarović sanoi puolestaan, että kroatialaisten on tunnustettava joidenkin kroaattien syyllistyneen rikoksiin Bosniassa. Bosnian kroaattien edustaja Dragan Čović sanoi Praljakin itsemurhan osoittaneen, kuinka pitkälle Praljak oli valmis menemään syyttömyytensä puolesta. Noin tuhat kroaattia kokoontui 29. marraskuuta Mostarissa Praljakin muistoksi.


title: Sortavalan piispa

text: Sortavalan piispa oli piispanvirka, joka oli alun perin Venäjän ortodoksinen kirkon Suomen hiippakunnan apulaispiispan virka. Vuodesta 1925 vuoteen 1944 saakka virkaa hoiti Karjalan ja koko Suomen arkkipiispa, kunnes toisen maailmansodan alueluovutusten seurauksena piispansistuin siirrettiin Kuopiooon.


(We Don’t Need This) Fascist Groove Thang on brittiläisen synthpop-yhtyeen Heaven 17:n sanoittama ja esittämä kappale. Kappale oli pienehkö hitti Britanniassa vuonna 1981, vaikka BBC kielsikin kappaleen soiton radiossa. Se oli pienehkö hitti myös Yhdysvalloissa.


title: Come Live with Me

text: Come Live with Me on brittiläisen synthpop-yhtyeen Heaven 17:n kappale, joka julkaistiin vuonna 1983 heidän albuminsa "The Luxury Gap" neljäntenä singlenä. Kappaleen sanoittivat yhtyeen kaikki kolme jäsentä. Se sijoittui Britannian singlelistan sijalle 5. ja oli listalla 11 viikkoa.


title: Let Me Go

text: Let Me Go on brittiläisen synthpop-yhtyeen Heaven 17:n single, joka julkaistiin yhtyeen vuoden 1983 albumilla "The Luxury Gap". Kappale ilmestyi ensimmäisen kerran yhtyeen Yhdysvalloissa julkaistulla kokoelma-albumilla "Heaven 17", joka julkaistiin vuonna 1982. Single sijoittui Britannian singlelistan sijalle 41. Suomessa se oli Suomen virallisen listan sijalla 24.


title: Let Me Go

text: Kappale oli yksi ensimmäisistä kaupallisista julkaisuista, jossa soitettiin Roland TB-303:a, syntetisaattoria, jolla oli merkittävä rooli myöhemmässä acid house -liikkeessä.


title: Thomaston-luokka

text: Thomaston-luokka oli Yhdysvaltain laivaston kahdeksan 1950-luvulla valmistetun aluksen muodostama Maihinnousualusluokka ().


title: Nimetty putki

text: Nimetty putki (myös "FIFO" eli "First In, First Out" sen rajatummassa merkityksessä) on prosessien välinen kommunikaatiotapa, joka löytyy jossakin muodossa useista eri käyttöjärjestelmistä.


title: Nimetty putki

text: Unixeissa ja Unixin kaltaisissa käyttöjärjestelmissä nimettyjä putkia voidaan luoda codice_1 tai vanhemmalla codice_2 järjestelmäkutsun avulla. Kirjoitus ja lukeminen voidaan tehdä vastaavilla funktioilla kuin tiedostojen lukemiseen ja kirjoittamiseen käytetään. Nimettyjä putkia voidaan myös käsitellä komentoriviltä.


title: Nimetty putki

text: Windowsissa nimettyjä putkia voidaan luoda codice_3 funktion avulla. Myös OS/2:ssa on tukea nimetyille putkille.


title: Nimetty putki

text: Nimettyyn putkeen liitytään eri prosesseista yhteisellä nimellä, joka prosesseilla on oltava tiedossa. Nimetyllä putkella on tyypillisesti jokin rajallinen maksimikapasiteetti, jonka verran se voi säilöä kerrallaan dataa. Raja voi riippua käytetystä alustasta tai voi olla konfiguroitavissa.


title: Kukkahattu

text: Kukkahattu voi tarkoittaa:


title: How Men Are

text: How Men Are on englantilaisen synthpop-yhtyeen Heaven 17:n kolmas studioalbumi. Albumi julkaistiin alun perin Virgin Recordsilla syyskuussa 1984. Se sijoittui Britannian albumilistan sijalle 12. ja myi hopeaa. Ruotsissa albumi sijoittui Topplistanin sijalle 28.


title: How Men Are

text: Albumilta julkaistiin kolme singleä: ”Sunset Now” ja ”This Is Mine” vuonna 1984 ja ”...(And That’s No Lie)” vuoden 1985 alussa.


title: How Men Are

text: Kaikki kappaleet san. ja säv. Glenn Gregory, Ian Craig Marsh ja Martyn Ware ellei toisin mainita.


title: Anchorage-luokka

text: Anchorage-luokka on Yhdysvaltain laivaston viiden 1960- ja 1970-lukujen vaihteessa valmistetun aluksen muodostama Maihinnousualusluokka ().


title: Kaarinan kesäloma

text: Kaarinan kesäloma on Anni Swanin tyttökirja, joka ilmestyi vuonna 1918. Teos on perusasetelmaltaan eräänlainen tuhkimotarina, joskin päähenkilöiden suhde ympäristöön on päinvastainen kuin "Iris rukassa". Tässä kirjassa hieno ja sivistynyt Kaarina on ylempänä sitä ympäristöä, mihin hän joutuu. Isänsä sairastuttua "Iris rukasta" tuttu Kaarina ottaa kesäksi paikan kotiopettajana savolaisen kunnallisneuvoksen perheestä, jossa ihmisiä arvostellaan varallisuuden ja yhteiskunnallisen aseman perusteella. Ystävällinen ja kiltti Kaarina joutuu perheessä käskyläisen asemaan ja miltei samanlaisen kohtelun alaiseksi kuin Iris enonsa perheessä. Vaikka Kaarina ei aina viihdy perheessä, hän toteaa kesän lopussa kokemuksen olleen luonnetta kasvattava ja pohjimmiltaan hyvä. "Kaarinan kesäloma" on Anni Swanin nuorisokirjoista opettavaisin: kaikesta huonostakin voi löytää jotain hyvää.


title: Kaarinan kesäloma

text: Kirjan aiheet ovat perinteisestä tyttökirjallisuudesta tuttuja: isän vakava sairaus, työelämään tutustuminen sekä rikkaiden ja köyhien vastakkainasettelu. Kaarina auttaa paikkakunnalla asuvaa köyhää tyttörukkaa ja tämän isää. Kaarinan avulla he saavuttavat paremman elämäntilanteen ilman suurempia rahahuolia. Rakkaus ei sen sijaan ole tämänkään kirjan kantavia aiheita: vaikka Kaarinalla on useita ihailijoita, ei hän itse ole rakkaudesta kiinnostunut.


title: Kaarinan kesäloma

text: Swan keskeyttää perinteisen tyttökirjansa luvussa, jossa Kaarina ja kunnallisneuvoksen lapset viettävät viikon lasten isovanhempien mökkisaarella. Heidän ollessaan mustikankeruumatkalla läheisellä autiosaarella he joutuvat vastatusten paikallisten pikkurikollisten kanssa, jotka jahtaavat heitä aseiden kanssa ja varastavat heidän veneensä. Kaarina ja lapset joutuvat viettämään kaksi nälkäistä ja pelonsekaista yötä ja päivää saarella, ennen kuin he onnistuvat pääsemään takaisin isovanhempien luokse turvaan. Kaarinan mustikkasaarella kokemat seikkailut ovat ennemmin poikakirjoista tuttu robinsonadi-tyyppinen seikkailu kuin tyttökirjojen turvallisia jokapäiväisiä sattumuksia.


title: Kaarinan kesäloma

text: Vaikka Kaarinalla on sama keskiluokkainen tausta kuin hänen isäntäperheellään, on myös tässä kirjassa eri yhteiskuntaluokkien vertailua. Ytimekkäällä tavalla Swan arvostelee luokkayhteiskuntaa antamalla kunnallisneuvoksen uusrikkaasta perheestä, varsinkin vanhemmista, pyrkyrimäisen ja hienostelevan kuvan. Aivan kuten "Iris rukassa", Swan rakentaa kirjan huumorin prameilevien rikkaiden ja luonnollisen päähenkilön sekä köyhien mutta onnellisten henkilöiden vastakohtaisuudelle.


title: Kaarinan kesäloma

text: Kirjan miljöö ei sen sijaan ole kodin eikä koulun ympäristö. Kaarina matkustaa Hämeestä Savoon, paikallisen pikkukylän kunnallisneuvoksen kotiin työskennelläkseen kesän perheen lasten kotiopettajana. Hän siis jättää taakseen perinteisten tyttökirjojen turvallisen ympäristön ja lähtee matkalle tuntemattomaan kaupunkiin.


title: Kaarinan kesäloma

text: Kaarina on lähtökohtaisesti stereotyyppinen tyttökirjojen kiltti tyttö. Hän on kiltti, velvollisuudentuntoinen, auttavainen, tottelevainen, uhrautuva. Isän vaikea sairaus pakottaa Kaarinan tekemään itsenäisen päätöksen kotiopettajan paikan ottamisesta. Vaikka Kaarina kesän aikana kohtaakin paljon vastoinkäymisiä, hän yrittää aina nähdä asioissa hyvänkin puolen. Kaarina eroaa kuitenkin perinteisistä tyttökirjahahmoista kytevän itsenäisyyden halunsa takia. Hän päättää aivan itse ja vielä kaiken lisäksi kertomatta vanhemmilleen lähteä kesäksi töihin kotiopettajaksi. Kaarina tiedostaa oman ajattelun tarpeen ja uskaltaa jopa toimia sen pohjalta.


title: Ulla ja Mark

text: Ulla ja Mark on Anni Swanin nuortenkirja vuodelta 1924. Se jatkaa tarinaa, joka alkoi kirjassa "Pikkupappilassa". Siinä seurataan Ullan ensimmäistä kouluvuotta. Ulla pääsee tätiensä luokse asumaan ja käymään heidän hieman vanhanaikaista tyttökouluaan. Tädit haluavat kasvattaa Ullasta nöyrän ja kiltin nuoren naisen. Luonnollista Ullaa on kuitenkin vaikea muokata, ja jopa ankarat tädit huomaavat nauttivansa Ullan iloisesta ja vapaasta tavasta. Tällä kertaa päättyy sukupolvien välinen konflikti päähenkilön voittoon.


title: Ulla ja Mark

text: Myös tässä kirjassa Swan vertailee maalaisnuoria rikkaisiin kaupunkilaisnuoriin. Ullan rikas luokkatoveri Vaava on samanlainen kontrasti Ullan luonnollisuudelle kuin kaupunkilaisserkku Tyyrakin. Tälläkin kertaa Swan kuvaa rikkaat karikatyyrimaisesti hienostelevina ja keikarimaisina.


title: Ulla ja Mark

text: Miljöö on perinteisistä tyttökirjoista tuttu koulukaupunki. Edelleen kaupunki koetaan kuitenkin pelottavana, ja Ullalla onkin aluksi vaikeuksia sopeutua uuteen ympäristöön.


title: Ulla ja Mark

text: "Ulla ja Mark" on tavallaan tyttökirjan ja poikakirjan sekoitus. Kirjassa seurataan myös Markin elämää uuden isän ja tämän nuoren vaimon kanssa, joka ei ole aivan ihastunut uuteen rooliinsa Markin äitinä. Kun Markin isä kuolee, hänen asemansa joutuu vaakalaudalle väärinkäsitysten takia.


title: Pikkupappilassa

text: Pikkupappilassa on Anni Swanin kolmas tyttöromaani vuodelta 1922. Se lienee saanut paljon vaikutteita Louisa May Alcottin kirjasta "Pikku naisia", joka ilmestyi vuonna 1867. Kirjan päähenkilöinä ovat pastorinperheen neljä vanhinta lasta, tyttäret Minna, Martta, Liisi ja Ulla.


title: Pikkupappilassa

text: "Pikkupappilassa" on tematiikaltaan hyvin perinteinen tyttökirja. Kirjassa seurataan pastorinperheen arkea, niin iloja kuin surujakin. Swan käyttää ensi kertaa tyttökirjassaan kantavana teemana rakkautta. Perheen vanhin tytär Minna tapaa junassa kotiin palatessaan salaperäisen miehen, joka myöhemmin paljastuu perheen äidin serkuksi, joka rikkaana miehenä palaa Amerikasta pelastamaan sukutilansa täydelliseltä rappiolta. Koska hän kuulee junassa Minnan sanovan, ettei hän koskaan menisi köyhälle miehelle vaimoksi, hän päättää teeskennellä köyhää saadakseen Minnan rakastumaan itseensä, ei rahoihinsa. Hänen juonensa onnistuu, ja kirja päättyy perinteisesti nuorenparin kihlaukseen. Myös sivujuonet käsittelevät Swanille niin perinteisiä aiheita, kuten rikkaiden ja köyhien vastakkainasettelua. Swan käyttää taas prameilevien rikkaiden hölmöyttä kirjan huumoriaineksena, esimerkiksi kun pitäjässä asuvan rikkaan paronin poika karkaa ja saapuu pikkupappilaan, jossa hän saa paikan renkinä. Pikkupappilassa vierailulla oleva rikas kaupunkilaisserkku Tyyra on erittäin nuiva köyhää renkiä kohtaan, samaan aikaan kun hän unelmoi ystävyydestä paronin pojan kanssa, tietämättä tämän itse asiassa olevan kyseinen renkipoika. Kirjassa tavataan myös tuhkimotarinan aineksia, kun köyhä ja orpo Mark saa uuden rikkaan isän.


title: Pikkupappilassa

text: Kirjan ympäristö on turvallinen, rakkaudella kuvattu suomalainen maalaiskylä. Sen sijaan kaupunki koetaan suurena ja pelottavana. Kaupungista saapuvat rikkaat sukulaiset on kuvattu lähes yhtä ironisesti kuin kirjan "Iris rukka" helsinkiläisserkut. He ovat hienostelevia ja hieman pelottavia. Syynä heidän huonolle käytökselleen pidetään juuri heidän kaupunkilaistaustaansa.


title: Pikkupappilassa

text: Kirjan neljä päähenkilöä ovat Swanin tyttökirjojen päähenkilöistä kaikkein perinteisimmät. Minna on kuvankaunis nuori nainen, joka on jo työelämässä. Hän on perinteinen enkelimäinen kiltti tyttö, jonka työelämä päättyy avioliittoon. Martta on perinteinen kiltti ja järkevä kodinhengetär, joka auttaa äitiään niin pienempien sisarustensa kuin kodinkin hoidossa. Myös Martta unelmoi rakkaudesta mutta vastuu perheen auttamisesta on rakkauttakin vahvempi. Liisi on tiedonhaluinen tyttö, joka unelmoi mahdollisuudesta opiskella. Hän on eräänlainen villikko, joka ei halua jäädä kotiin lapsia hoitamaan vaan nähdä maailmaa ja oppia uutta. Hän kapinoi perinteistä kotiäitiyttä vastaan, kylläkin hyvin kiltillä tavalla, unelmoimalla opinnoista yliopistossa. Liisin kautta Swan kuuluttaa tytöille samoja mahdollisuuksia opiskella kuin pojille. Ulla on nuori kirjailijanalku, joka viihtyy parhaiten luonnon keskellä. Hän on myös villi luonne, jonka tulevaisuudensuunnitelmat eivät vastaa ympäristön odotuksia.


title: Sara ja Sarri matkustavat

text: Sara ja Sarri matkustavat on Anni Swanin nuortenkirja vuodelta 1930 ja jatkaa tarinaa, joka kerrottiin kirjassa "Sara ja Sarri". Se eroaa huomattavasti aikaisemmista nuortenkirjoista. Se on itse asiassa matkakertomus, johon on lisätty tyttökirjoista tuttuja piirteitä. Edellisestä kirjasta tutut Sara ja Sarri lähtevät isänsä kanssa kiertämään Eurooppaa. Anni Swan yhdistää faktaa ja fiktiota ja piilottaa tähän nuorisokirjaan varsinaisen tietopaketin Euroopasta ja sen historiasta. Tieto tarjotaan henkilöiden elämyksinä eikä pelkkinä kuvauksina. Kirjassa esiintyy runsaasti satuja ja legendoja, mikä selittyy kirjailijan mieltymyksellä legendoihin ja kansantaruihin. Sara ja Sarri matkustavat isänsä ja huvittavan seuraneitinsä kanssa Keski-Euroopassa ja Italiassa. He tutustuvat paikalliseen elämään ja nähtävyyksiin ja kokevat huimia, joskin paikoittain epäuskottavia seikkailuja.


title: Sara ja Sarri matkustavat

text: Swan rikkoo kirjallaan perinteistä tyttökirjamallia lähettämällä kirjan päähenkilöt ulkomaille. Kodin turvallinen ympäristö vaihtuu matkailuun Euroopassa. Sara ja Sarri tapaavat paljon paikallisia asukkaita ja oppivat samalla niin Euroopan historiaa kuin maantietoakin.


title: Sara ja Sarri matkustavat

text: Sara ja Sarri ovat edelleen kilttejä tyttöjä mutta jatkavat stereotypioiden rikkomista itsenäisillä tavoillaan. He kiertelevät paljon kaksin eri kaupungeissa, ja matkan loppupuolella he kokevat jopa poikamaisia seikkailuja. Ollessaan Pistyanin kylpyläkaupungissa Slovakiassa he sattumalta kuulevat nuoresta sotilaspojasta, joka on tullut rajan yli tapaamaan kuolevaa sisartaan. Poliisit jahtaavat häntä, eikä hän pääse rajan yli takaisin Unkarin puolelle turvaan. Niinpä tytöt päättävät auttaa häntä varastamalla seuraneitinsä passin ja pukemalla nuoren sotilaan hänen hepeneisiinsä ja salakuljettamalla hänet rajan yli. He onnistuvat yrityksessään saatuaan apua englantilaiselta lordilta, jonka autonkuljettajana sattuu olemaan tyttöjen hyvä ystävä Pauli. Seikkailut jatkuvat heidän saapuessaan myöhässä Budapestiin, jossa heidän oli tarkoitus tavata isänsä ja seuraneitinsä. He eivät löydäkään isäänsä juna-asemalta, vaan kulkevat yksinänsä ympäri Budapestia muutaman päivän, ennen kuin he löytävät takaisin isänsä luokse.


title: Sara ja Sarri

text: Sara ja Sarri on Anni Swanin nuortenkirja vuodelta 1927. Se käsittelee rikkauden ja köyhyyden vastakohtaisuutta.


title: Sara ja Sarri

text: Kirjan aiheet ovat klassisille tyttökirjoille tavallisia: orpous, isän sairaus, hyväntekeväisyys, köyhien ja rikkaiden vastakkainasettelu. Tuhkimon lailla tytöt kokevat onnellisen lopun, kun he monien sattumusten jälkeen löytävät aarteen ja rikastuvat jälleen. Swan sivuaa myös tyttökirjoille tavallista aihetta, rakkautta. Tytöt saavat useasti apua ystävältään Paulilta, joka moneen otteeseen ilmaisee ihastumistaan Saraan.


title: Sara ja Sarri

text: Kuten edeltävässä kirjassakin, ovat Sara ja Sarri monella tapaa perinteisiä tyttökirjojen päähenkilöitä. Sara on aluksi rikkaan miehen äiditön hemmoteltu tytär, joka manipuloi ympäristöään mielensä mukaan. Hän ei kuitenkaan ole perinteisten tyttökirjojen sievistelevä ja teennäinen rikas tyttö, vaan jopa tavallaan poikamaisen villi ja vallaton. Sarri on hoivaava, uhrautuva, ahkera, rehellinen ja hyväsydäminen kiltti tyttö. Yhdessä he kokevat vastoinkäymisiä, mutta niistä lannistumatta he jatkavat eteenpäin ja oppivat vaatimattoman elämän onnellisuuden. Sara ja Sarri kasvavat ilman apua uuteen kodinhengettären rooliinsa ja pystyvätkin hoitamaan taloutensa kaksistaan isän ollessa heikkona. Täten he osoittavat tyttökirjamallia rikkovaa itsenäisyyttä ja reippautta ja ovat Iriksen ja Kaarinan tavoin vapaampia tulevaisuutensa suhteen.


title: Sara ja Sarri

text: Kirjan ympäristö on perinteinen kodin turvallinen piiri maaseudulla. Varsinkin Sara kokee tyttöjen viettämän ajan kaupungissa, heidän käydessään koulua, ahdistavana. Vaikka tytöt kirjan lopussa taas rikastuvat, he jäävät silti asumaan tuttuun ja turvalliseen Louhelaan.


title: Sara ja Sarri

text: Tarinan perusasetelma on perinteinen tuhkimotarina: köyhä ja orpo Sarri pääsee rikkaan ja äidittömän sukulaisensa Saran kasvattisisareksi. Sarri saa elää unelmaelämää, ja hän saa osakseen rakkautta ja huolenpitoa sekä rahan mukaansa tuomia ylellisyyksiä. Sara, joka on elänyt rikkaan isän ainoan ja lisäksi äidittömän tyttären elämää, saa sukulaisensa kautta tutustua köyhyyden koettelemukseen. Saadessaan kutsun tanssiaisiin tytöt päättävät asuja vaihtamalla pitää hauskaa. Sarri pukeutuu Saran kauniiseen silkkiseen tanssiaismekkoon, kun taas Sara pukee ylleen Sarrin vaatimattoman pumpulimekon. Kylän nuoret luulevat Sarria rikkaaksi Saraksi, ja näin hän saa osakseen ihailua, kun taas köyhäksi luultua Saraa vieroksutaan. Rikkaiden ja köyhien erot ahdistavat herkkää Saraa, ja siksi tytöt harrastavat hyväntekeväisyyttä muun muassa kutsumalla kylän köyhiä lapsia syntymäpäiväkutsuille sekä auttamalla suutarin köyhää ja sairasta leskeä ja hänen poikaansa. Tuhkimotarinan kasvattajan roolin on saanut Saran täti, joka asuu tyttöjen kanssa eräänlaisena naisenmallina ja yrittää kasvattaa tytöistä hienoja naisia.


title: Sara ja Sarri

text: Kirjan toisessa osassa rikkaus vaihtuu äkkiä köyhyyteen Saran isän tehdessä vararikon, mutta Sarri ei jätä sisartaan, vaan koko perhe muuttaa pienelle Louhelan tilalle, ja yltäkylläisyys vaihtuu vaatimattomaan maalaiselämään. Tämä ei kuitenkaan lannista tyttöjä, vaan he kokevat yksinkertaisen elon ja käytännöllisen työn maatilalla palkitsevana ja terveellisenä. Hyvä saa palkkansa, kun tervehtynyt suutarin leski ja hänen poikansa muuttavat perheen avuksi Louhelaan. Saran isä on vararikon yhteydessä kokemansa hermoromahduksen jälkeen vielä huonossa kunnossa, joten talouden ylläpitäminen jää tyttöjen vastuulle. Köyhyys on vain ohimenevää, kun tytöt löytävät Saran enon aarteen, jonka ansiosta heistä tulee rikkaita. Lopussa paljastuu, että Saran eno oli ihastunut Sarrin äitiin ja jakaa testamentissaan aarteensa Saran ja Sarrin äideille ja heidän jälkeläisilleen.


title: Me kolme ja Ritvan suojatit

text: Me kolme ja Ritvan suojatit on Anni Swanin nuortenkirja, joka ilmestyi vuonna 1937. Siihen sisältyy kaksi kertomusta.


title: Me kolme ja Ritvan suojatit

text: Swan hahmotteli tarinaa palattuaan vuonna 1933 pitkältä ulkomaanmatkalta. Kertomuksen tapahtumien ajankohta on 1930-luku, ja taustalla ovat Swanin lapsuudenaikaiset paikat ja tapahtumat. Kuvauksissaan Valamosta ja Petsamosta Swan on hyödyntänyt omia lapsuudenaikaisia matkojaan.


title: Me kolme ja Ritvan suojatit

text: Jälkimmäisen tarinan "Ritvan suojatit" kantava teema on hyväntekeväisyys, tarkemmin sanottuna huonompiosaisten auttaminen. Kirjan päähenkilö Ritva, joka on lukijoille tuttu jo tarinasta "Me kolme", käy koulua Helsingissä. Koulunkäynnin sijaan hänen huomionsa kääntyy pian luokkatoverin perheen säälittävään tilanteeseen. Perheen äiti on kuollut ja isä on taiteilija, joka lapsistaan välittämättä kiertää maata yrittäen myydä taulujaan. Perheen vanhin poika on keskeyttänyt koulunkäyntinsä ja ottanut toimen auttaakseen perhettään. Ritva ystävystyy lasten kanssa ja yrittää auttaa heitä parhaansa mukaan. Perheen isän palatessa kotiin heidän tilanteensa vaikuttaa helpottuvan isän vuokrattua yhden heidän huoneistaan virolaiselle liikemiehelle. Valitettavasti virolainen liikemies paljastuu salakuljettajaksi, joka jää osaksi Ritvan avulla kiinni. Lasten tilanne huononee entisestään isän lähdettyä ystävänsä kanssa kesäksi ulkomaille ja jätettyä lapset oman onnensa nojaan. Taas pelastaa Ritva tilanteen hankkimalla lapsille paikan portinvartijana omassa kylässään, jonne myös Ritva palaa kesäksi.


title: Me kolme ja Ritvan suojatit

text: Kirjan ympäristö on pelottava urbaani miljöö. Kaupunki on pelottavien ja murheellisten tapahtumien näyttämö: kaupungissa lapset asuvat kerrostalon pohjakerroksessa pihalla, jonne aurinko harvoin pääsee paistamaan. He elävät köyhyydessä ja näkevät jopa ajoittain nälkää. Kaupungissa perhe tahtomattaan sekaantuu vuokralaisensa rikollisiin toimiin. Kirjan lopussa lasten päästessä maalle uusi maalaiskoti kuvataan heidän pelastuksenaan. Maalla heidän ei tarvitse nähdä nälkää eikä elää pimeässä, vaan he pääsevät nauttimaan puhtaasta ilmasta ja auringonpaisteesta.


title: Me kolme ja Ritvan suojatit

text: Kirjan päähenkilö Ritva on kiltin tytön ja villin poikatytön yhdistelmä, uudenlainen itsenäinen nuori nainen. Ritva on kiltti, ystävällinen, sydämellinen ja auttavainen, mutta hän on myös luonnollisella tavalla villi ja spontaani. Ritva on muiden Swanin tyttökirjojen sankarittarien tavalla itsenäinen ja omaa päätään käyttävä tyttö. Ritva auttaa ystäviään ja järjestää heidän asioitaan oman päänsä mukaan. Ritva ei aina nauti ympäristönsä hyväksyntää, mutta hän ei kuitenkaan kapinoi tätä paheksuntaa vastaan. Hän tietää usein toimivansa muiden odotusten vastaisesti, mutta hänen hyvä sydämensä ei salli jättää ystäviä pulaan.


title: Me kolme ja Ritvan suojatit

text: Teos on julkaistu myös Anni Swanin koottujen teosten 9. osassa.


title: Iris rukka

text: Iris rukka on Anni Swanin ensimmäinen tyttökirja vuodelta 1916. Se edustaa tyypillistä tuhkimotarinaa. Iris on äiditön tyttö, joka elää varsin onnellista elämää sukulaistensa hoivissa pienessä maalaistalossa isän kiertäessä maailmaa soittoniekkana. Kotitila joutuu kuitenkin myyntiin, ja Iriksen varsinainen tuhkimotarina alkaa, kun hänet lähetetään kaupunkiin kouluun ja hän joutuu rikkaan enonsa kasvatiksi. Hajamielinen ja hieman epäsiisti Iris on hienostelevien helsinkiläisserkkujensa täysi vastakohta, ja häntä kohdellaankin varsin ynseästi. Iriksellä on vain harvoja ystäviä, jotka osaavat arvostaa hänen luonnollisuuttaan ja omaperäistä persoonallisuuttaan. Ymmärtämätön kaupunkilaisympäristö ei ole suotuisa Irikselle, ja hänestä kehittyykin varsinainen nuori kapinallinen. Hän saavuttaa kuitenkin lopulta onnen isän palatessa takaisin kotiin. Iriksen isä ostaa takaisin perheen kotitilan, ja Iris saa palata takaisin maalle.


title: Iris rukka

text: Perinteisen tuhkimotarinan tavoin Swan korostaa kirjassa rikkaiden ja köyhien eroja. Iris on köyhä, joten hän on niin ulkoiselta olemukseltaan kuin kasvatukseltaan kaupunkilaisserkkujaan alhaisempi. Oikean tuhkimon tavoin Iris kuitenkin saa apua hyvältä haltialta eli tyttökirjan rikkaalta hyväntekijältä, joka auttaa Iristä toteuttamaan unelmansa. Ilkeän äitipuolen eli ymmärtämättömän kasvattajan roolin saa kirjassa ankara Alina-täti, joka yrittää karsia Iriksestä kaiken luonnollisuuden ja kasvattaa hänestä kilttiä pientä tyttöä.


title: Iris rukka

text: Perinteisistä tyttökirjoista tuttu romanttinen rakkaus ei sen sijaan kuulu Swanin käsittelemiin aiheisiin. Tyttöjen ja poikien välinen ystävyys on varsin platonista ja toverillista. Tuhkimo ei siis saa prinssiään. Iris on täysin välinpitämätön rakkautta kohtaan. Tämä selittynee hänen nuorella iällään: Iris on vain kahdentoista vanha, eikä rakkaus siis vielä kuulu hänen ajatuksiinsa.


title: Iris rukka

text: Kirjan ympäristö on tuttu perinteisestä tyttökirjallisuudesta. Kirjan tapahtumat rakentuvat kodin ja koulun ympärille. Perinteisen tyttökirjan tuhkimotarinan perusrungon ympärille Swan on punonut pikkutapauksia kodin ja koulun maailmasta. Miljöö on urbaani keskiluokka, jonka Swan odotuksenmukaisesti esittelee hieman keikarimaisena verrattuna Iriksen luonnolliseen ja turvalliseen maalaiskodin ympäristöön.


title: Iris rukka

text: Iris on täysin stereotyyppinen tyttökirjojen poikatyttö. Hän on villi luonnonlapsi, joka lähetetään kouluun kaupunkiin. Hänen hienot kaupunkilaisserkkunsa ja heidän äitinsä vieroksuvat ja halveksivat Iristä, kun taas hänen enonsa ihastuu hänen luonnollisuuteensa. Iriksen aito olemus ja temperamenttinen luonne takaavat hänelle muutamia ystäviä, vaikkakaan hän ei saavuta perinteiselle poikatytölle tavallista täydellistä suosiota ystäväpiirissä. Iris nauttii perinteisten poikatyttöjen tavoin kirjailijan hyväksyntää. Swan laittaa Iriksen luonteen kulmikkuuden epäsuotuisan ympäristön syyksi. Kapina ympäristöä vastaan tuo esiin Iriksen luonteen huonot ”poikamaiset” puolet, kuten rajuuden, aktiivisuuden ja äkkipikaisuuden. Vaikka Iris oppii hallitsemaan kesytöntä luonnettaan, ei tähän ole tarvetta. Huonot poikamaiset tavat karisevat pois hänen päästessä takaisin kotiin. Täten ei Swanin tarvitse kesyttää villikkoa vaan hän pystyy antamaan Irikselle avoimemman tulevaisuuden kuin perinteisten tyttökirjojen villikoiden on tapana saada.


title: Jaettu muisti

text:
Jaettu muisti () on prosessien välinen kommunikaatiotapa, joka löytyy jossakin muodossa useista eri käyttöjärjestelmistä.
Menetelmässä tietty muistialue merkitään saataville useammalle prosessille ja se voi olla nopein tapa kommunikoida minimoiden kopioiden tarvetta.


title: Jaettu muisti

text: Jaetulla muistilla voidaan tarkoittaa myös tietokonelaitteiston kykyä käyttää samoja muistialueita riippuen muistiarkkitehtuurista.


title: Jaettu muisti

text: Unixeissa ja Unixin kaltaisissa käyttöjärjestelmissä voidaan käyttää System V järjestelmäkutsuja codice_1 ja codice_2 jaetun muistialueen luomiseen ja käsittelyyn. Uudempi POSIX-yhteensopiva rajapinta käyttää codice_3, codice_4 ja codice_5 järjestelmäkutsuja.


title: Jaettu muisti

text: Windowsissa käytetään codice_6 ja codice_7 funktioita tai codice_8 ja codice_9 jaetun muistialueen käsittelyyn.


title: Jaettu muisti

text: Jaettu muisti ei itsessään määrittele dataformaattia jaetuille tiedoille.


title: Jaettu muisti

text: Muistialue ei ole varattu prosessilta.


title: Xinglongwan kulttuuri

text:
Xinglongwan kulttuuri oli neoliittinen kulttuuri nykyisten Sisä-Mongolian ja Liaoningn maakuntien rajalla Luoteis-Kiinassa. Se oli tyypillinen nuoremman kivikauden maatalouskulttuuri. Kulttuurista on löydetty hirssin jäänteitä.
Sen kylissä näkyi merkkejä yhteisöllisestä suunnittelusta: talot rakennettiin riveihin ja joissain kylissä oli suuri keksusrakennus. Xinglongwasta on löydetty 120 kuoppataloa. Paikka on Kiinan vanhin, jonka ympärillä on vallihauta. Hautauksissa jonkin verran eroja: rikkain haudattu kahden sian kanssa. Xinglongwan saviastiat yleensä sylinterimäisiä ja poltettu melko matalassa lämpötilassa, joitain ihmisiä haudattu talojen alle.


title: Triallyyliamiini

text: Triallyyliamiini (CHN) on tyydyttymättömiin amiineihin kuuluva orgaaninen yhdiste. Yhdistettä voidaan käyttää muiden yhdisteiden valmistukseen, katalyyttinä ja korroosionestoaineena.


title: Triallyyliamiini

text: Huoneenlämpötilassa triallyyliamiini on väritöntä nestettä. Yhdiste liukenee hieman veteen ja hyvin useaan orgaaniseen liuottimeen kuten etanoliin, dietyylieetteriin, asetoniin ja bentseeniin. Triallyyliamiini on keskivahva emäs ja sen pK-arvo on 8,31.


title: Triallyyliamiini

text: Triallyyliamiinia voidaan valmistaa allyylikloridin ja ammoniakin välisellä reaktiolla. Tässä reaktiossa muodostuu lisäksi allyyliamiinia ja diallyyliamiinia. Triallyyliamiinia voidaan käyttää valmistettaessa muita orgaanisia yhdisteitä. Katalyyttinä sitä voidaan käyttää polyestereiden ja butadieenipolymeerien valmistuksessa. Tämän lisäksi triallyyliamiinia voidaan käyttää korroosionestoaineena.


title: Sirpa Kivilaakso

text: Sirpa Kivilaakso (s. 1954) on suomalainen tietokirjailija, nuortenkirjallisuuden opettaja ja Pukinmäen Taidekoulujen toiminnanjohtaja. Hän on oppiarvoltaan filosofian tohtori ja väitellyt aiheesta "Lumometsän syli, Anni Swanin satusymbolismi 1875–1927". Hän on aiemmin työskennellyt lentopurserina.


title: Daxin kulttuuri

text: Daxin kulttuuri oli esihistoriallinen maatalouskulttuuri Kiinassa Jangtsejoen yläjuoksulla noin 5000-3300 eaa. Pääelinkeino oli laajamittainen riisin viljely. Daxin kulttuuria luonnehtivat sylinterimäiset dou-pullot ja kiekkomaiset pan-levyt. Daxin kulttuuri vaihtoi tai jakoi piirteitä rannikon Majiabangin kulttuurin kanssa.


title: Daxin kulttuuri

text: Daxin kulttuuri on yksi niistä Kiinan kulttuureista, joissa oli jo varhain vallihautoja ja ympärysmuureja. Chengtoushanin kylä noin 4000 eaa. on yksi kiinan vanhimmista vallihauta-muuri-kylistä. Muuri on tehty puristetusta maasta. Chengtoushanista on löydetty varhaista riisiä ajalta 6500-3000 eaa. Tämä viittaa kylien välisten sotien alkaneen viimeistään tuolloin.


title: Maasulku

text: Maasulku on sähkötekniikassa käytetty asiasana, jolla tarkoitetaan tavallisesti sähkön siirto- tai jakeluverkon jännitteisen osan viallista yhteyttä maahan.


title: Maasulku

text: Maasulun voi muodostaa johtimen rikkoontunut eriste, avojohdon päälle kaatunut puu tai jokin muu maan ja jännitteisen osan yhdistävä sähköä johtava vierasesine. Maasulkuja esiintyy erityisesti avojohdoissa. Maasulku on yleisin vika siirtojohdoissa. Esimerkiksi vuonna 2015 Fingridin verkossa tapahtuneista käyttöhäiriöistä maasulkujen osuus oli 72 % kaikista tilastoiduista siirtoverkon häiriöistä. Yleisin maasulun aiheuttaja avojohdoissa on salamanisku.


title: Sherlock Holmes (täsmennyssivu)

text: Sherlock Holmes on Arthur Conan Doylen luoma salapoliisihahmo. Nimi voi viitata myös seuraaviin teoksiin:


Luettelo Punkalaitumen julkisista taideteoksista ja muistomerkeistä sisältää Punkalaitumen kunnassa olevat pysyvät patsaat, muistomerkit ja muistolaatat.


title: Nationalismi Euroopassa

text: Nationalismi on modernin kansallisvaltion kehityksen ideologinen perusta. Leon Baradatin mukaan nationalismi ”vetoaa ihmisiä samaistumaan oman kansallisryhmänsä intresseihin ja tukemaan valtion – kansallisvaltion – luomista niiden intressien puoltamiseksi.” Nationalismi oli tärkeä tekijä Euroopan kehityksessä. 1800-luvulla romanttisen nationalismin aalto pyyhälsi Euroopan halki muuttaen sen valtioita. Jotkut uusista valtioista, kuten Saksa ja Italia muodostettiin yhdistämällä useita yhteisen ”kansallisidentiteetin” omaavia alueellisia valtioita. Toiset, kuten Kreikka, Serbia, Puola, Romania ja Bulgaria muodostuivat kansannousujen tuloksena Osmanien valtakuntaa ja Venäjää vastaan. Nationalismi oli se ideologinen sysäys, joka muutti Euroopan vuosisadan kuluessa. Monarkioiden ja ulkomaiden hallinta alueista korvattiin itsemääräämisoikeudella ja vastikään luoduilla kansallishallituksilla.


title: Berengar I

text: Berengar I (k. 7. huhtikuuta 924), joka tunnettiin myös nimellä Berengario, oli Friulin herttua ja rajakreivi sekä Italian kuningas 888-924. Hän oli Friulin frankkilaisen rajakreivin Eberhardin poika. Äitinsä Giselan puolelta hän oli frankkien keisarin Ludvig Hurskaan pojanpoika.


title: Berengar I

text: Kaarle Paksun kuoltua Berengar valittiin Italian kuninkaaksi Paviassa 888. Hän sai kuitenkin koko Italian hallintaansa vasta seuraavana vuonna Spoleton Lambertin kuoltua. Kapinalliset ylimykset kutsuivat vuonna 900 Ludvig III:n Italiaan, jossa hänet kruunattiin langobardien kuninkaaksi ja seuraavana vuonna keisariksi. Berengar onnistui karkottamaan Ludvigin Italiasta, mutta tämä palasi pian takaisin. Vuonna 905 Ludvig vangittiin Veronassa ja sokaistiin. Paavi Johannes X kruunasi Berengarin keisariksi 915. Italian ylimystö kutsui vuonna 922 Burgundin Rudolf II:n Italiaan, ja myöhemmin Rudolf löi Berengarin lähellä Piacenzaa. Berengarin oma mies murhasi hänet seuraavana keväänä.


title: Voittamaton isku

text:
Voittamaton isku (videojulkaisuna alkuperäisnimellä Best of the Best) on Bob Radlerin ohjaama yhdysvaltalainen toimintaelokuva vuodelta 1989. Elokuva sijoittuu taekwondo-taistelulajin maailmaan. Eric Robertsin esittämä viisivuotiaan pojan yksinhuoltajaisä pääsee vaikeuksien kautta Yhdysvaltojen maajoukkueeseen ottelemaan Etelä-Koreaa vastaan.
"Helsingin Sanomien" televisiosivulla Mikael Fränti kiittelee, että tämä ”törkyinen, uskomatonta karate-väkivaltaa ja USA:n muskeliuhoa tirskuva toimintaelokuva” on MTV:n ohjelmistossa piilotettu puolenyön jälkeiseen lähetysaikaan. "Video-oppaassa" vuodelta 1994 Kari Salminen valittaa, etteivät nimekkäät näyttelijätkään voi mitään "Karate Kid" -kliseitä toistavan materiaalin köyhyydelle. Hän antoi elokuvan Suomessa julkaistulle VHS-kasettiversiolle yhden tähden viidestä, mikä teoksen mukaan vastaa sanallista arviota ”huono”.


title: Voittamaton isku

text: Myös elokuvan jatko-osa "Best of the Best II" (1992) julkaistiin suomenkielisenä VHS-videona. "Video-oppaan" Kari Salminen piti sitä edeltäjää parempana ja antoi sille kaksi tähteä viidestä.


title: Mauro Serio

text: Mauro Nicola Serio (s. 29. marraskuuta 1960 Taranto) on italialainen näyttelijä.


title: Republica

text: Republica on englantilainen alternative rock -yhtye, joka perustettiin Windsorissa, Berkshiressä vuonna 1994. Heidän suurin suosionsa ajoittuu vuosille 1996–1999. Yhtyeen nykyinen kokoonpano koostuu Saffronista (laulu), Tim Dorneysta (koskettimet), Johnny Malesta (kitara) sekä Conor Lawrencesta (rummut).


title: Republica

text: Republica meni tauolle vuonna 2001 ja palasi takaisin yhteen vuonna 2008. Yhtye on tunnettu parhaiten vuoden 1996 hittikappaleestaan ”Ready to Go”.


title: Joulukalenteri: Huiman hyvä joulu!

text: Joulukalenteri: Huiman hyvä joulu! on suomalainen joulukalenterisarja, jonka ensimmäinen jakso esitettiin 1. joulukuuta 2017 Yle TV2 -kanavalla ja Yle Areenassa.


title: Joulukalenteri: Huiman hyvä joulu!

text: Kaino Juhana on vasta tonttunen ja hänestä voi tulla tonttu vasta, kun kolme hammasta on irronnut. Hänen isällään Pasipekalla ovat keksinnöt loppuneet, joten hän hakkaa päätään pöytään. Kaino Juhana menee kuusen alle, josta hänen päähänsä tipahtaa satsumia ja jota hän luulee satsumapuuksi. Ignome kertoo, ettei satsumapuita kasva. Huima Hurja kertoo muille, että hän on tavannut metsässä tontun, mutta muut eivät usko häntä, joten hän kaivaa lumikuopan, jonne Kaino Juhana tipahtaa. Huima Hurja aiheuttaa Ignomen hyytymisen. Kaino Juhana ylittää rajan, jota hän ei saisi ylittää. Huima Hurja, Kaino Juhana ja Serkku Shh lähtevät seuraamaan Pasipekkaa joulupukin pajalle.


title: Joulukalenteri: Huiman hyvä joulu!

text:
Kaino Juhana Tonttunen:
Kaino Juhana Tonttunen on tonttunen, joka asuu isänsä Pasipekan kanssa. Kaino Juhana on luonteeltaan vaatimaton, ja hieman ujo. Kaino Juhanan ystäviä ovat Huima Hurja sekä Serkku Shh. Kaino Juhanaa esittää Hannes Mikkelsson. Kaino Juhanasta tulee keksintövastaava 24. jaksossa.


title: Republica (albumi)

text: Republica on englantilaisen alternative rock -yhtyeen Republican esikoisalbumi. Albumi julkaistiin alun perin Yhdysvalloissa RCA Recordsilla 30. heinäkuuta 1996, sen jälkeen Britanniassa 5. lokakuuta 1996 Deconstruction Recordsilla.


title: Republica (albumi)

text: "Republica" oli kaupallinen menestys. Albumi sijoittui 4. sijalle Britannian albumilistalla. Yhdysvalloissa albumi sijoittui Billboard 200 -musiikkilistan sijalle 153.


title: Republica (albumi)

text: Albumilta julkaistiin kolme singleä: ”Bloke” ja kaksi hittikappaletta, ”Ready to Go” sekä ”Drop Dead Gorgeous”.


title: Suomen Jazzlegenda

text: Suomen Jazzlegenda -palkintoja myönnetään vuosittain merkittäville, pitkän linjan suomalaisille muusikoille, jotka esiintyvät yhä aktiivisesti. Vuosina 2001–2014 Jazzlegenda-palkintojen jakamisesta vastasivat Suomen Big Band Yhdistys, Suomen Jazz & Pop Arkisto sekä Imatra Big Band Festival. Vuodesta 2017 lähtien palkintojen myöntämisestä on vastannut Musiikkiarkisto.


title: Suomen Jazzlegenda

text: Suomen Jazzlegenda-palkinnot on myönnetty seuraaville muusikoille:


title: Wagashi (juusto)

text: Wagashi tai woagachi on Länsi-Afrikan Sahelin alueella valmistettu juusto.


title: Wagashi (juusto)

text: Wagashia valmistetaan muun muassa Beninissä, Nigeriassa, Togossa, Ghanassa, Malissa ja Burkina Fasossa. Juusto kuuluu fulbejen paimentolaiskansan keittiöön ja sitä valmistavat tavallisesti naiset.


title: Wagashi (juusto)

text: Juusto tehdään lehmänmaidosta, jota lypsävät usein miehet. Naiset valmistavat muun käytön jälkeen ylijäävästä maidosta juustoa. Valmistuksessa käytetään maidon ohella "Calotropis procera" -kasvin lehtiä ja varsia. Kasvin myrkylliset alkaloidit alkavat maitoa kuumennettaessa noin 90 °C:n lämpötilaan kerätä maidon proteiineja kiinteäksi juustomassaksi maidon pinnalle. Juustomassa erotetaan herasta ja lopputuloksena on valkoista juustoa. Tuote voidaan käyttää jo tässä vaiheessa pehmeänä juustona, tai se voidaan jättää kuivumaan kovan juuston tekemiseksi. Kuivattu juusto saatetaan värjätä punaiseksi kastamalla se veteen, johon on sekoitettu durran lehtiä ja varsia. Juuston tuottajat eivät aina noudata parasta hygieniaa, jolloin valmistettu juusto saattaakin sisältää hometta ja haitallisia mikrobeja, kuten kolibakteereja.


title: Wagashi (juusto)

text: Valmis juusto paistetaan tai käytetään kastikkeissa. Sellaisenaan juustoa syödään vain harvoin. Wagashia pidetään joskus köyhän väestön lihana, sillä se muodostaa tärkeän proteiinien lähteen.


title: Dragon Ball Super

text: Dragon Ball Super () on vuonna 2015 alkanut japanilainen anime-tv-sarja, jonka on tuottanut Toei Animation. Sen yleisen juonen on kirjoittanut Dragon Ball -tuotemerkin luoja Akira Toriyama, kun taas yksittäiset jaksot ovat eri käsikirjoittajien kirjoittamia. Se on myös manga-sarja, jota Toyotaro piirsi Shueishan shōnen-manga-lehteen nimeltä V Jump. Anime on jatkoa Toriyaman alkuperäiselle Dragon Ball -mangalle ja Dragon Ball Z -tuoteryhmälle 18 vuoden tauon jälkeen.


title: Dragon Ball Super

text:
Dragon Ball Super seuraa päähenkilö Gokun seikkailuja sen jälkeen, kun hän kukisti Majin Buun ja toi rauhan maahan. Goku kohtaa paljon häntä voimakkaampia olentoja ja saavuttaa jumalan voiman. Hän puolustaa maata tuhoisia jumalia vastaan ja matkustaa muihin universumeihin kohdatakseen voimakkaampia vastustajia ja oppien samalla käyttämään uusia voimiaan.Saagassa nähdään jumalsupersaiyalainen Gokun ja 7. Universumin tuhon jumalan Beeruksen taistelua.
Gokun entinen vihollinen Freeza herätetään henkiin ja hän vannoo kostoa. Goku ja Vegeta yrittävät päihittää Freezan heidän uudella sinisen supersaiyalaisen tasolla. Taistelussa nähdään Freezan kultainen muoto.


title: Dragon Ball Super

text:
7. universumi ja 6. universumi käyvät turnauksen avaruudessa. Tässä saagassa nähdään uusia vahvoja vastustajia, kuten 6. universumin saiyalainen, Cabba. Goku tapaa vastustajansa nimeltä Hit. Goku keksii, että jos hän yhdistää Kaio-ken -tekniikan hänen uuden supersaiyalais-tason kanssa, hänestä tulee paljon vahvempi. Kaio-ken -tekniikka kuitenkin vahingoittaa tämän käyttäjän ruumista. Goku päättää yhdistää x10 Kaio-Kenin ja sinisen supersaiyalais-muotonsa. Goku myöhemmin luovuttaa näiden kahden universumien tuhon jumalien riitelyn takia. Myöhemmin nähdään kaikkien universumien hallitsija, Zeno.
Tulevaisuuden Maa on vaarassa ja tulevaisuuden Trunks lähtee menneisyyteen pyytämään apua Gokulta ja Vegetalta. Hänen vihollisensa on Gokun identtinen hahmo: Goku Black. Goku Black matkustaa ajassa taaksepäin samaan aikajanaan missä Trunks on hänen aikasormuksellaan. Goku päättää taistella tätä Goku Blackiä vastaan. Goku Black vetäytyy takaisin tulevaisuuteen ja samalla tuhoaa Trunksin aikamatkustuskoneen. Taistelun jälkeen Goku Black oppi Gokun taistelutekniikoita. Bulma korjaa Trunksin aikamatkustuskoneen. Tämän jälkeen Goku, Vegeta ja Trunks lähtevät tulevaisuuteen. Goku Black paljastaa uuden muotonsa, ruusu-supersaiyalainen. Yhdessä vaiheessa he saavat selville, että kyseinen henkilö oli oikeasti 10. universumin Kaiooshin Gowasun apulainen Zamasu. Mutta yhtäkkiä paikalle ilmestyy tulevaisuuden Zamasu. Tämä Zamasu on eri aikajanasta ja on kuolematon. Sankarit häviävät ja palaavat menneisyyteen. Hetken kuluttua he palaavat takaisin tulevaisuuteen. Zamasu paljastaa, että miten hän sai Gokun kehon. Zamasu (Goku Black) sai tietää super-lohikäärmekuulista ja niiden avulla hän vaihtoi oman kehonsa Gokun kehon kanssa. Tämän jälkeen hän meni Maahan ja ensiksi tappoi Gokun, sitten hänen perheensä. Goku raivostuu ja antaa Goku Blackille selkäsaunan. Goku Black saa lisää voimia ja päihittää Gokun. Sankarit menevät uudestaan menneisyyteen. Gokun ensimmäinen mestari, Roshi opettaa hänelle liikkeen jota hän käytti King Piccoloa vastaan, Mafuban. Sankarit menevät takaisin tulevaisuuteen. Trunks käyttää Mafubaa Zamasua vastaan, koska hän on kuolematon. Hän onnistuu saamaan Zamasun ruukkuun, mutta Goku oli unohtanut teipin menneisyyteen. Zamasu pääsee vapaaksi. Goku Black ja Zamasu päättävät fuusioitua heidän korvakoruillaan. Syntyy fuusioitunut Zamasu. Fuusioitunut Zamasu on niin vahva, että Gokun ja Vegetan pitäisi fuusioitua. Paikalle saapuu Gowasu ja Shin (7. universumin nykyinen Kaiooshin). Shin antaa molemmat korvakorunsa Gokulle ja Vegetalle. Pitkän väittelyn jälkeen he fuusioituvat. Syntyy Vegito, joka päättää heti alkuun mennä siniseen supersaiyalais-muotoon. Vegito on paljon vahvempi kuin fuusioitunut Zamasu. Vegito vahingoittaa Zamasua Final Kamehamehalla ja Vegito on juuri viimeistelemässä tätä, mutta fuusion aika loppuu. Fuusioitunut Zamasu lyö Gokun ja Vegetan alas. Trunks kerää kaikilta eläviltä asioilta energiaa hänen miekkaansa, ja syntyy Spirit Sword (Henkimiekka). Tällä Trunks halkaisee Zamasun kahtia ja päihittää Zamasun. Zamasu ei kuitenkaan kuollut, koska hänen toinen kehonsa on kuolematon. Taivaalla näkyy Zamasun päitä. Sitten Goku muistaa, että hän sai napin Zenolta, jolla hän pystyy teleporttaamaan hänet paikalle. Goku painaa nappia, ja Zeno ilmestyy. Zeno päättää tuhota koko universumin, joten Goku ja muut palaavat menneisyyteen. Lopulta Trunks päättää palata omaan aikajanaansa.


title: Dragon Ball Super

text: Saagassa käydään kahdeksan universumin taistelua World Of Void -alueella. Sen universumin, jossa kaikki kymmenen taistelijaa ovat tippuneet, tuhoaa Zeno. Goku tapaa vahvoja taistelijoita, esimerkiksi 11. universumin taistelijan Jirenin. Androidi 17 tekee myös paluun. Goku saavuttaa tilan, jota eivät edes monet jumalat pysty saavuttamaan: Ultra Instinct (Ultra-vaisto).


title: Kasvainbakteeri

text: Kasvainbakteeri, onkobakteeri tai onkogeeninen bakteeri on bakteeri, joka voi aiheuttaa tai edistää kasvainten muodostumista tai syöpää.


title: Kasvainbakteeri

text: Helikobakteeri ("Helicobacter pylori") voi tartuttaa vatsalaukun ja pohjukaissuolen. Sen tiedetään aiheuttavan vatsasyöpää ja MALT-lymfoomia. Muilla bakteereilla erilaisten syöpien aiheutuvuudesta ei ole läheskään yhtä vahvaa näyttöä. Alla olevaan taulukkoon on listattu mahdollisesti eri syöpiin liittyviä bakteereita.


title: Kim Viljanen

text: Kim Viljanen (s. 4. joulukuuta 1981) on suomalainen dartsinpelaaja.


title: Kim Viljanen

text:
Viljanen voitti poikien turnauksen vuonna 1999 WDF World Cupissa Durbanissa, Etelä-Afrikassa.
Vuonna 2004 hän pääsi worldmastersin 32 viimeiseen joukkoon, häviten 3-2 Tony Westille.
Viljanen kilpaili Scandinavian Darts Corporationin (SDC) Tourissa vuonna 2014 ja sijoittui kolmanneksi Skandinaviassa.
Hän sai paikan PDC-maailmanmestaruuskisoihin vuonna 2015, kun Jarkko Komula, joka oli sijoittunut toiseksi Skandinaviassa,
jäi pois Suomen Darts-järjestön kilpailukiellon jälkeen. Hän hävisi 4-1 aloituskierroksella Sascha Steinille.


title: Kim Viljanen

text: Viljanen voitti kolme SDC Tour -tapahtumaa vuonna 2015 ja saavutti ranking ykkösen sijan, joten hänelle myönnettiin paikka vuoden 2016 PDC-maailmanmestaruuskisoihin. Viljanen voitti 2-1 Sven Groenin karsinta kierroksella, mutta Kevin Painter voitti Viljasen 3-0 ensimmäisellä kierroksella.


title: Kim Viljanen

text: Viljanen teki debyyttinsä 2016 Dartsin World Cupissa ja edusti Suomea Marko Kanteleen kanssa mutta hävisivät 5-1 Walesille avauskierroksella.


title: Kim Viljanen

text: Kolme muuta SDC: n Osakilpailu voittoa takasivat Viljaselle paikan 2017-maailmanmestaruuskilpailuun, ja hän voitti Ross Snookin 2-0 alkukierroksella, mutta voitti vain yhden erän Michael van Gerweniä vastaan häviten 3-0 ensimmäisellä kierroksella.


title: Kim Viljanen

text: PDC


title: Kullervon tarina

text: Kullervon tarina () on englantilaisen fantasiakirjailijan J. R. R. Tolkienin esikoisteos, jonka hän kirjoitti vuosina 1914–1915. Tolkienin 26-sivuinen käsikirjoitus jäi keskeneräiseksi, ja se julkaistiin vasta elokuussa 2015. Proosamuotoinen kertomus on mukaelma Suomen kansalliseepoksen "Kalevalan" traagisen orvon Kullervon tarinasta. Tolkien oli tutustunut "Kalevalaan" viimeisenä kouluvuotenaan, ja hän alkoi kirjoittaa omaa versiotaan Kullervon tarinasta opiskellessaan Oxfordin yliopistossa. Kullervon synkällä tarinalla ja koko "Kalevalalla" on ollut suuri vaikutus Tolkienin myöhemmällekin kirjailijanuralle. Kullervon hahmo oli Túrinin esikuva.


title: Eddie Harris

text: Eddie Harris (20. lokakuuta 1934 Chicago – 5. marraskuuta 1996 Los Angeles) oli yhdysvaltalainen jazz- ja funk-muusikko ja -säveltäjä, jonka pääinstrumentti oli saksofoni. Hän tuli tunnetuksi 1960-luvun puolessavälissä sähköisesti vahvistettujen Varitone-saksofonien käytön pioneerina sekä muun muassa pianisti Les McCannin kanssa tekemistään soul jazz -levytyksistä. Hän soitti myös trumpettia, sähköurkuja ja sähköpianoa. Hänen tunnetuimpia sävellyksiään ovat Miles Davisin vuonna 1966 levyttämä ”Freedom Jazz Dance” sekä ”Listen Here”. Eklektisen kokeilunhalunsa ja kaupallisten menestystensä myötä häntä ei elinaikanaan aina arvostettu jazzpuristien piirissä. Vuonna 1961 julkaistu letkeä versio Ernest Goldin säveltämästä teemasta Otto Premingerin elokuvaan "Exodus", yksi Harrisin ensimmäisistä levytyksistä, oli jo melkoinen hitti.


title: Eddie Harris

text: 1970-luvulla Harris eteni yhä kauemmas perinteisestä jazzista ja teki Britanniassa albumin "Eddie Harris in the UK" yhdessä rockmuusikoiden Stevie Winwoodin ja Jeff Beckin kanssa. 1990-luvulla palasi nuoruusaikojen tyyliinsä, akustiseen bebopiin.


title: Teoderik I (visigoottien kuningas)

text: Teoderik I tai Theoderik I (noin 393 – 20. kesäkuuta 451) oli visigoottien kuningas vuosina 418-451. Teoderik oli kuningas Alarikin avioliiton ulkopuolella syntynyt poika.


title: Teoderik I (visigoottien kuningas)

text: Teoderikin valtakaudella visigootit saivat haltuunsa Tolosan eli nykyisen Toulousen alueen Akvitaniassa. Teoderik liittoutui aluksi Länsi-Rooman kanssa ja taisteli heidän puolellaan vandaaleja vastaan vuonna 422. Visigoottien ja roomalaisten välillä oli kuitenkin yhä kiistoja, mutta ne laantuivat, kun magister militum Flavius Aëtius sai vuonna 426 aikaan sopimuksen, jossa Länsi-Rooma vapautti visigootit foederati-velvoitteista ja tunnusti heidän valtionsa suvereenisuuden. Visigootit liittyivät myöhemmin roomalais-germaaniseen liittoutumaan Katalaunien kenttien taistelussa Attilan johtamia hunneja vastaan 20. kesäkuuta vuonna 451. Teoderik kuoli taistelukentällä.. Teoderik oli luultavasti ensimmäinen germaanikuningas, joka julkaisi kirjoitettuja lakeja.


title: Teoderik I (visigoottien kuningas)

text: Teoderik I:llä oli monia lapsia, joista myöhemmin visigoottien kuninkaiksi nousivat Thorismund, Teoderik II ja Eurik.


title: Allan G. Bromley

text: Allan George Bromley (1. helmikuuta 1947 – 16. elokuuta 2002) oli australialainen tietojenkäsittelytieteilijä ja tieteenhistorioitsija. Bromley oli tietojenkäsittelytieteen apulaisprofessorina Sydneyn yliopistossa, jossa hän keskittyi erityisesti viimeisinä vuosinaan tietokoneiden historiaan.


title: Allan G. Bromley

text: Bromley opiskeli Sydneyn yliopistossa fysiikkaa, ja hänen väitöskirjansa valmistui vuonnan 1971. Tämän jälkeen hän toimi yliopistossa luennoitsijana, ja vuonna 1987 hän sai paikan apulaisprofessorina.


title: Allan G. Bromley

text: Bromley vietti vuonna 1979 sapattivapaata Lontoossa, missä hän vieraili tämän jälkeen useita kertoja ja tutustui englantilaisen Charles Babbagen työhön. Hän dokumentoi seuraavien vuosien ajan Babbagen uraa ja julkaisi siitä useita papereita. Bromley nousi Babbagen uran keskeiseksi asiantuntijaksi, ja esimerkiksi "IEEE Annals of the History of Computing" -lehti omisti vuonna 2000 kokonaisen numeron Bromleyn työn esittelyyn. Lehdessä todettiin, että kaikkea Babbage-tutkimusta verrataan jatkossa Bromleyn asettamaan standardiin.


title: Allan G. Bromley

text: Bromley kiinnostui 1980-luvulla antiikin Kreikassa valmistetusta Antikytheran koneesta. Hän käytti koneen tutkimiseen kerroskuvausta, jonka ansiosta siitä paljastui uutta tietoja ja joka toisaalta paljasti myös laitteiston kunnon olevan jopa oletettua huonompi. Bromley oli lisäksi mukana Australian Computer Museum Societyssä, jota hän oli myös ollut perustamassa.


title: Allan G. Bromley

text: Bromley sairasteli 1990-luvun alkupuoliskolta alkaen, ja hänellä todettiin 1997 Hodgkinin tauti. Siihen hän myös kuoli vuonna 2002. Vaikka Bromleyn kunto heikkeni hiljalleen, hän keskittyi viimeisinä vuosinaan kokoelman järjestämiseen. Hän oli kerännyt uransa aikana laajan tietokonelaitteiden kokoelman, johon kuului muun muassa osia Australian toisesta tietokoneesta, SILLIAC:sta.


title: Motif

text: Motif on X-ikkunointijärjestelmän graafinen käyttöliittymäkirjasto. Sitä on aiemmin käytetty useiden kaupallisten Unix-käyttöjärjestelmien graafisien käyttöliittymän toteutukseen. Motif on ohjelmoitu C-kielellä ja toteutettu X:aan kuuluvan X Toolkit Intrinsics (Xt) -luokkakirjaston avulla.


title: Motif

text:
Motifin kehitys alkoi DECin ja Hewlett-Packardin ja muiden yhteistyönä yhteisen käyttöliittymän luomiseksi X Window Systemille. Kehitysryhmä tunnettiin nimillä X/Open, sittemmin Open Software Foundation ja sen jälkeen Open Group.
Motif-ohjelmointirajapinta on standardoitu vuonna 1994 IEEE:n standardissa IEEE 1295.


title: Motif

text: Kirjaston lisäksi Motifiin kuuluu ikkunanhallintaohjelma Motif Window Manager (MWM). Useat kaupalliset Unixit käyttivät graafisena käyttöliittymänään Motifiin perustuvaa Common Desktop Environmentia.


title: Motif

text: Motif 2.1 lisäsi Unicode-tuen.


title: Motif

text: Motifille on tehty avointa kloonia nimeltä Lesstif, joka pyrki Motif 1.2 -yhteensopivuuteen. Lesstif oli mukana useissa Linux-jakeluissa.


title: Motif

text: Motifista julkaistiin vuonna 2000 Open Motif -versio omalla lisenssillä, joka ei ollut täysin avoin.


title: Motif

text: Motif ja CDE on viimein julkaistu vuonna 2012 vapaalla LGPL-lisenssillä.


Luettelo Marttilan julkisista taideteoksista ja muistomerkeistä sisältää Marttilan kunnassa olevat pysyvät patsaat, muistomerkit ja muistolaatat.


title: Sunnuntai maalla

text: Sunnuntai maalla ("Un dimanche à la campagne") on Bertrand Tavernierin ohjaama ranskalainen draamakomedia vuodelta 1984. Elokuva perustuu Pierre Bostin romaaniin "Monsieur Ladmiral va bientôt mourir", jonka pohjalta elokuvan käsikirjoituksen laati ohjaaja yhdessä vaimonsa Colo Tavernierin kanssa. Elokuvan pääosissa näyttelevät Louis Ducreux, Michel Aumont ja Sabine Azéma. Elokuvassa lapset ja lapsenlapset saapuvat tapaamaan ikääntynyttä taidemaalarimiestä myöhäiskesän sunnuntaina vuonna 1912.


title: Sunnuntai maalla

text: Vain keskinkertaisesti lahjakas taidemaalari Ladmiral on nähnyt impressionismin synnyn ja halunnut aina maalata kuin Auguste Renoir. Hänen aiheenaan on sitkeästi pysynyt oman talon puutarha. Nyt häntä tapaamaan tulevat eloisa ja nuorekas tytär Irène sekä porvarillista elämää viettävä poika Edouard vaimonsa ja heidän kolmen lapsensa kanssa. Perheen tulehtuneet suhteet alkavat nousta pinnalle.


title: Sunnuntai maalla

text: Tavernier sai elokuvasta Cannesin elokuvajuhlien parhaan ohjaajan palkinnon. Elokuva oli ehdolla myös parhaan elokuvan César-palkintoon.


title: Sunnuntai maalla

text: "Helsingin Sanomien" Mikael Fränti sanoo Tavernierin ohjaavan näennäisen koruttomasti Jean Renoirin ja Ingmar Bergmanin jalanjäljissä mutta niin, että elokuvan tarina laajenee ja syvenee koko ajan.


title: Avitus (piispa)

text: Pyhä Avitus (noin 470 – 5. helmikuuta 517/519) oli Viennen piispa ja runoilija. Piispa Avitus oli merkittävän gallialais-roomalaisen senaattorisuvun jäsen ja hän oli sukua myös Rooman keisari Avitukselle.


title: Avitus (piispa)

text: Avituksen muistopäivää vietetään katolisessa kirkossa 5. helmikuuta. Viennen piispaa muistetaan myös ortodoksisessa kirkossa.


title: Berlin Station

text: Berlin Station on yhdysvaltalainen draamasarja, jonka on luonut Olen Steinhauer. Sarjan kymmenjaksoinen ensimmäinen tuotantokausi alkoi Epix-kanavalla Yhdysvalloissa 16. lokakuuta 2016. Sarjaa jatkettiin marraskuussa 2016 toiselle tuotantokaudelle, jonka esittäminen alkoi 15. lokakuuta 2017.


title: Berlin Station

text: "Berlin Station" kertoo Yhdysvaltain tiedustelupalvelu Central Intelligence Agencyn (CIA) toimista Berliinissä, Saksassa. Sarjan pääosissa ovat Richard Armitage, Rhys Ifans, Leland Orser, John Doman, Keke Palmer, Tamlyn Tomita, Michelle Forbes, Ashley Judd ja Richard Jenkins.


title: Agung (tulivuori)

text: Agung () on tulivuori Balin saarella Indonesiassa. Vajaan kolmen kilometrin korkuinen tulivuori on Balin korkein vuori, ja se on saarelaisille pyhä. Tulivuoren tiedetään purkautuneen neljästi historiallisella ajalla. Viimeisin purkaus tapahtui vuonna 2018.


title: Agung (tulivuori)

text: Agung on Balin korkein vuori, ja se kohoaa saaren itäisessä osassa. Se kohoaa Baturin kalderan kaakkoiskulmasta ja laskee pohjoisella ja eteläisillä rinteillään mereen. Agungin korkeus on 2 995 metriä.


title: Agung (tulivuori)

text: Tulivuoren huippu on itä–lansi-suunnassa noin 1,5 kilometriä leveä, ja sen korkein kohta on huipun länsiosassa. Jyrkkäreunainen, noin 800 metriä leveä kraatteri on puolestaan huipun itäosassa.


title: Agung (tulivuori)

text: Agungin tiedetään purkautuneen historiallisella ajalla neljästi. Vuoden 1808 purkaus sijoittui vulkaanisella räjähdysasteikolla luokkaan 2. Sen sijaan vuoden 1843 ja 1963 purkaukset ovat luokassa 5.


title: Agung (tulivuori)

text: Vuoden 1963 purkauksessa kuoli noin 1 100 ihmistä. Niistä 820 kuoli pyroklastisiin pilviin, 163 tippuvaan tuhkaan ja 165 laharien takia. Purkauksella oli jopa maailmanlaajuisia vaikutuksia, sillä ilmakehään vapautunut rikkidioksidi viilensi lämpötilaa noin 0,1–0,4 asteella.


title: Agung (tulivuori)

text: Agung alkoi purkautua marraskuun lopulla 2017. Vuori alkoi syöstä magmaa 27. päivänä. Balilla on määrätty noin 100 000 ihmistä evakuoitavaksi kymmenen kilometrin säteellä vuoresta.


title: Agung (tulivuori)

text: Agung on balilaisten pyhä vuori, ja sinne ei voi kiivetä useiden uskonnollisten juhlien takia. Huipulle johtaa kaksi reittiä, toinen lähtee Pura Besakihin ja toinen Pura Pasar Agungin temppelistä. Ennen kiipeämistä temppelissä pitää uhrata.


title: Argentiinan sotilasvallankaappaus 1976

text: Argentiinan sotilasvallankaappaus 1976 tapahtui 24. maaliskuuta 1976. Armeija syöksi tuolloin presidentti Isabel Martínez de Perónin vallasta ja perusti sotilasjuntan, joka hallitsi maata vuoteen 1983 saakka. Sotilasjuntan alaisuudessa käytiin likaiseksi sodaksi kutsuttu väkivaltainen kampanja.


title: Argentiinan sotilasvallankaappaus 1976

text: Vuonna 1955 Argentiinan armeija kaappasi vallan ja karkotti presidentti Juan Perónin maasta. Vuonna 1973 Perón sai luvan palata Argentiinaan, ja hänet valittiin uudelleen maan presidentiksi. Hän kuitenkin kuoli jo seuraavana vuonna, ja uudeksi presidentiksi nimitettiin hänen puolisonsa, varapresidentti Isabel Perón. Argentiina ajautui kriisiin, kun inflaatio kasvoi 600 prosenttiin vuodessa ja poliittinen väkivalta yleistyi.


title: Argentiinan sotilasvallankaappaus 1976

text: 24. maaliskuuta 1976 presidentti Perónia kuljettaneen helikopterin miehistö pidätti hänet. Perón vietiin Neuquénin maakunnassa sijaitsevaan sotilastukikohtaan. Sotilaat miehittivät strategisia kohteita, pidättivät Perónin kannattajia, kielsivät ammattiliitot ja puolueet ja hajottivat kongressin. Vallan otti kolmihenkinen sotilasjuntta, jonka muodostivat upseerit Jorge Videla, Emilio Massera ja Orlando Agosti.


title: Tarjoomo

text: Tarjoomo on lentokoneen keittiöstä käytettävä nimitys. Tarjoomossa on tyypillisesti tilaa juoma-, tarjoilu- ja ruokakärryille, uuneja, kahvin- ja vedenkeittimiä, roskasäiliöitä ja säilytys- sekä pöytätilaa.


title: Tarjoomo

text: Ensimmäinen konetyyppi, johon tarjottiin mahdollisuutta asentaa tarjoomo, oli Douglas DC-3. Ensimmäisenä tarjoomot laivastoonsa asensi United Airlines vuonna 1936.


title: GP3-kausi 2018

text: GP3-kausi 2018 oli GP3-sarjan yhdeksäs ja viimeinen kausi. Kausi oli viimeinen sillä sarja yhdistyi Euroopan Formula 3 mestaruussarjan kanssa vuonna 2019. GP3:sten korvasi kaudella 2019 FIA Formula 3 Championship -sarja.


title: GP3-kausi 2018

text: * Asteriski tarkoittaa paalupaikkaa, joka on saavutettu pitkän kilpailun kahdeksannesta sijasta.


title: GP3-kausi 2018

text: Pisteet jaettiin lauantain pitkän kilpailun kymmenen parhaan joukkoon sijoittuneille kuljettajille ja kahdeksalle parhaalle sunnuntain sprinttikisassa. Lauantain pitkään kilpailuun paalupaikalle ajanut kuljettaja palkittiin neljällä pisteellä. Nopeimman kierroksen ajanut kuljettaja sai kaksi pistettä, mikäli hän on ajanut 90% kisakierroksista ja sijoittunut kymmenen parhaan joukkoon lopputuloksissa. Sprinttikisaan paalupaikan ottanut kuljettaja ei saanut ylimääräisiä pisteitä.


title: GP3-kausi 2018

text: Suomessa GP3-kilpailut esitti kaudella 2018 maksutelevisiokanava C More Max.


title: Dakota Access Pipeline

text: Dakota Access Pipeline (DAPL) eli Bakken pipeline on 1 886 km pitkä maanalainen öljyputki Yhdysvalloissa. Putki alkaa Bakkenin öljykentiltä kulkien melko suoraan kohti kaakkoista Pohjois-Dakotan luoteisosan, Etelä-Dakotan ja Iowan halki, päätyen varastointikeskukseen Illinoisin Patokassa.


title: Dakota Access Pipeline

text: Putken reitti kulkee lähellä sioux-kansojen Standing Rock -reservaatin koilliskulmaa ja osa siitä menee alkuperäiskansojen vanhojen hautausmaiden ja pyhien alueiden halki. Standing rockin asukkaat ja muut ympäristöonnettomuuksista huolestuneet vastustivat putken rakentamista aktiivisesti, osoittaen mieltään ja leiriytyen alueelle kuukausien ajaksi. Putken syytettiin saastuttavan juomaveden ja vaurioittavan hautausmaita.


title: Dakota Access Pipeline

text: Putki otettiin virallisesti käyttöön 1. kesäkuuta 2017.


title: Dakota Access Pipeline

text: Putken rakensi Dakota Access LLC, joka on Energy Transfer Partners L.P:n tytäryhtiö. Hankkeen yhtiökumppaneina toimivat Philips 66, Enbridge ja Marathon Petroleum. Alkuperäisen suunnitelman mukaan putken oli tarkoitus olla valmiina käyttöön 1. tammikuuta 2017.


title: Dakota Access Pipeline

text: Suunnitelmasta kerrottiin julkisuuteen 25. kesäkuuta 2014. Hankkeen hinnaksi ilmoitettiin 3,78 miljardia yhdysvaltain dollaria. Maanomistajien kuulemisia järjestettiin elokuusta 2014 tammikuuhun 2015. 26. marraskuuta 2016 hankkeen kerrottiin olevan 87 %:sti valmis.


title: Dakota Access Pipeline

text: Putkihanke aiheutti arvostelua sen tarpeellisuudesta ja ympäristövaikutuksista. Useat dakotalaiset ja iowalaiset alkuperäiskansat, kuten meskwakit ja useat sioux-heimokansat ilmoittivat vastustavansa putkea. Elokuussa 2016 Standing rock -reservaatissa muodostettu ReZpect Our Water -ryhmä luovutti vetoomuksen armeijan luonnonvaroista vastaavalle USACE-osastolle (United States Army Corps of Engineers). Vastarinta öljyputkityömaalla nousi kansainväliseksi uutiseksi. Öljyputken rakentamista vastusti tuhansia ihmisiä. Osan mielenosoittajista ja poliisin välille syntyi yhteenottoja. Poliisi pidätti yhteensä 761 mielenosoittajaa.


title: Dakota Access Pipeline

text: 4. joulukuuta 2016 presidentti Barack Obaman hallinnon johtama USACE kielsi luvan rakentaa putkea kulkemaan Oahe -tekojärven alitse keskusteltuaan sioux-heimon ja Dakota Accessin kanssa. Se ilmoitti tekevänsä ympäristövaikutuslausunnon selvittääkseen vaihtoehtoisia reittejä.


title: Dakota Access Pipeline

text: 25. tammikuuta viisi päivää virassa ollut uusi presidentti Donald Trump lyhensi ympäristövaikutusten arviointimenettelyä.


title: Dakota Access Pipeline

text: 3. maaliskuuta putken liitoskohdasta pääsi vuotamaan gallonaa öljyä Watford Cityssä Pohjois-Dakotassa. Saastunutta lunta ja maata poistettiin, eikä vesistöille tai muulle luonnolle koitunut vahinkoa.


title: Dakota Access Pipeline

text: 5. maaliskuuta putkesta pääsi vuotamaan 20 gallonaa maaseudulla Mercerin piirikunnassa Pohjois-Dakotassa venttiilin rikkouduttua maan pinnalla.


title: Dakota Access Pipeline

text: 18. maaliskuuta liittovaltion vetoomustuomioistuin hylkäsi Standing Rockin ja Cheyenne Riverin siouxien vaatimukset määrätä putken rakentaminen ja öljyn kuljetus välittömästi keskeytettäviksi. Oikeuden mukaan edellytykset siihen eivät täyttyneet.


title: Dakota Access Pipeline

text: 4. huhtikuuta putkesta pääsi vuotamaan 84 gallonaa öljynpumppaamolla Crandonin pohjoispuolella Etelä-Dakotassa. Luonnolle ei koitunut haittaa.


title: Dakota Access Pipeline

text: Mikään vuodoista ei ylittänyt 210 gallonaa, jota öljyputkien ja vaarallisten materiaalien turvallisuudesta vastaava virasto pitää "merkittävän" vuodon rajana.


title: Dakota Access Pipeline

text: Neljä pohjois- ja etelädakotalaista sioux-heimoa jatkoi oikeudenkäyntiä liittovaltion tuomioistuimessa Washington D.C.:ssä sulkeakseen putken.


title: Ajokielto

text: Ajokielto voidaan määrätä liikennerikkomuksien seuraamuksena joko poliisin päätöksellä tai tuomioistuimen antaman tuomion yhteydessä. On olemassa myös rikosseuraamuksista erillinen väliaikainen ajokieltosuositus, jonka voi määrätä lääkäri.


title: Ajokielto

text: Lain mukaan poliisin on määrättävä ajokielto, mikäli ajokortin haltija on vähintään neljästi kahden vuoden tai kolmesti vuoden kuluessa syyllistynyt moottorikäyttöistä ajoneuvoa kuljettaessaan eräisiin rikkomuksiin. Niitä ovat esimerkiksi ylinopeus, liikenneturvallisuuden vaarantaminen, rattijuopumus, huumausaineen vaikutuksen alaisena ajaminen ja liikennepako. Poliisin määräämän ajokiellon kesto on yhdestä kuuteen kuukauteen.


title: Ajokielto

text: On kuitenkin myös huomattava, että poliisi ei saa liikenneturvallisuuden suojaamiseksi uusia tai myöntää ajo-oikeutta ajokorttihakemuksen yhteydessä mikäli hakija käyttää keskushermostoon vaikuttavia lääkkeitä, on niistä riippuvainen tai on kyvytön pidättäytymään alkoholin käytöstä. Mikäli hakija on tulkittu päihderiippuvaiseksi tarvitaan lääkärinlausunto todistamaan toisin.


title: Ajokielto

text: Ajokiellon määräämisen sijasta voidaan myös antaa varoitus, jos ajo-oikeus on henkilön toimeentulon tai liikkumisen vuoksi välttämätön.


title: Ajokielto

text: Tuomioistuin voi määrätä korkeintaan viiden vuoden mittaisen ajokiellon silloin, kun henkilö tuomitaan syylliseksi törkeään liikenneturvallisuuden vaarantamiseen, rattijuopumukseen tai törkeään rattijuopumukseen.


title: Ajokielto

text: Rattijuopumuksesta ajokielto on vähintään kuukauden ja törkeästä rattijuopumuksesta vähintään kolme kuukautta. Liikennerikosten uusiminen viiden vuoden sisällä nostaa ajokiellon vähimmäiskeston kuuteen kuukauteen ja törkeissä tapauksissa vuoteen.


title: Ajokielto

text: Koska ajokielto käsitellään yleensä kirjallisessa menettelyssä, se tulee antaa erikseen tiedoksi henkilölle jota se koskee. Osa ajokiellon saaneista yrittää välttää ajokiellon voimaantulon sillä ettei vastaanota kirjattua kirjettä. Ennen poliisilla oli tapana tavoitella henkilöä tämän kotiosoitteesta tiedoksiantoa varten, mutta tästä käytännöstä on luovuttu. Ainakin Länsi-Uudenmaan poliisi kuitenkin etsintäkuuluttaa nykyisin ajokieltoon määrätyt, joille ei ole tiedoksiantoa pystytty toimittamaan.


title: Ajokielto

text: Ehdollinen ajokielto, eli valvottu ajo-oikeus, on vähintään vuoden mittainen menettely, jossa yhteen tai useampaan ajoneuvoon asennetaan alkolukko. Ehdollisen ajokiellon edellytyksenä on, että rattijuopumukseen syyllistynyt hakee sitä jo ennen tuomion antamista. Rikoksesta ei ole myöskään saanut aiheutua vaaraa sivullisten turvallisuudelle. Ehdollisena ajokielto voidaan myöntää vain kerran. Myös poliisi voi jo ennen tuomion antamista antaa valvotun ajo-oikeuden. Kaikista ehdollisen ajokiellon kustannuksista vastaa valvottava. Lisäksi valvottavan on käytävä keskustelemassa päihteiden käytöstä, niiden terveysvaikutuksista sekä hoitomahdollisuuksista.


title: Ajokielto

text: Kesäkuusta 2019 alkaen käräjäoikeudet eivät enää anna ajokieltoja rattijuopumuksesta, vaan poliisi vastaa rattijuopumuksesta seuranneiden ajokieltojen määräämisestä. Osa lievemmistä rattijuopumuksista pystytään muutoksen jälkeen käsittelemään sakkomenettelyssä. Muutoksen tavoitteena on nopeuttaa rikosasioiden käsittelyä.


title: Ajokielto

text: Ajokorttilain 21§:n mukaan lääkärillä on velvollisuus ilmoittaa salassapitovelvollisuuden estämättä poliisille, jos ajo-oikeuden haltijan terveydentila on muuten kuin tilapäisesti heikentynyt siten, ettei henkilö enää täytä ajoterveysvaatimuksia. Lääkärin on ilmoitettava ajoterveydentilan heikentymisestä poliisille aina silloin kun ajokyvyttömyyden arvioidaan kestävän vähintään kuusi kuukautta.


title: Ajokielto

text: Tavallisimmat syyt väliaikaiseen ajokieltoon ovat tajuttomuuskohtaukset ja aivoverenkiertohäiriöt. Laki kuitenkin velvoittaa lääkäriä ilmoittamaan poliisille ajokieltosuosituksista silloin, kun kuljettajan sairaus heikentää ajokykyä yli kahdeksi vuodeksi. Pääsääntöisesti epileptikoilla, joilla taustalla ei ole etenevää aivosairautta, ajokielto purkautuu kun edellisestä epileptisestä kohtauksesta on kulunut vuosi. Ajokiellon tarkka kesto määräytyy kuitenkin diagnoosin, aikaisempien kohtausten yleisyyden ja ajokorttiluokan perusteella. Lääkäri voi ottaa kantaa potilaan ajokykyyn minkä tahansa vastaanottokäynnin yhteydessä.


title: Ajokielto

text: Tietoa siitä millaisten sairauksien takia lääkärit tekevät lain velvoittamia ilmoituksia pitkäkestoisista ajokielloista poliisille ei ole. Oletettavasti etenevät muistisairaudet ovat merkittävässä osassa. Käytännössä tällaiset lääkärin aloitteesta syntyvät ajokiellot ovat pysyviä, koska parantavaa hoitoa ei ole saatavilla.


title: Ajokielto

text: Lääkärin määräämän ajokiellon rikkomisesta voi olla seurauksena myös esimerkiksi vakuutuskorvausten leikkaaminen kolaritilanteesta. Ajokiellon rikkojalla voidaan katsoa olleen omaa myötävaikutusta kolariin.


title: Ajokielto

text: Suomen ajokorttilain perusteella voidaan antaa ajokielto vain Manner-Suomen alueella. Ahvenanmaalla on oma ajokorttilakinsa, joka ei ole yhteneväinen Suomen ajokorttilain kanssa. Ahvenanmaalla on siten omat säädöksensä ajokiellon määräämisestä ja sen kestosta. Ajokorttilakia ei sovelleta ulkomailla tehtyyn tekoon, mutta poliisin päätöksellä ajokielto voidaan tietyin rajoituksin silti määrätä. Esimerkiksi uusintarikosten säädöksiä ei sovelleta ulkomailla tehtyyn tekoon.


title: Ajokielto

text: Yhteistä Euroopan unionin tason lainsäädäntöä ei ole tällä hetkellä voimassa. Joidenkin prosessi- ja rikosoikeuden asiantuntijoiden mielestä monet Suomessa määrätyt ajokiellot ovat laittomia ja vastoin Euroopan ihmisoikeussopimusta, koska samasta teosta ei tulisi rangaista kahteen kertaan.


title: Fourme de Montbrison

text: Fourme de Montbrison [fuʁm də mɔ̃bʁizɔ̃] on ranskalainen lehmänmaidosta valmistettava sinihomejuusto.


title: Fourme de Montbrison

text: Fourme de Montbrisonin suojatun alkuperänimityksen alue käsittää 33 kuntaa Ranskan Monts du Forezin alueella Ranskan keskiylängön itäosassa. valmistus alkoi keskiajallaja se tunnettiin alun perin nimellä "fromage de Roche" sen nykyisellä suojatun maantieteellisen merkinnän alueella.


title: Fourme de Montbrison

text: Fourme de Montbrison -lieriö painaa tyypillisesti noin 2,5 kiloa, ja sen valmistukseen kuluu noin 20–25 litraa pastöroitua tai raakamaitoa. Maitoa juoksutettaessa siihen lisätään "Penicillium roqueforti" -hometta, joka muodostaa vähitellen juustolle tyypilliset siniset raidat. Suolakuivaus suoritetaan juuston muotittamisen yhteydessä. Muotitetut juustot asetetaan puisiin telineisiin, joita käännellään 90° aina 12 tunnin välein. Juuston kuori muuttuu valmistuksen tässä vaiheessa oranssiksi. Perinteisesti juusto valmistettiin karjan kesälaitumilla korkealla vuoristossa, ja se kypsyi koko kesän ajan. Kypsymisen jälkeen juusto tuotiin rinteiltä alas myytäväksi Montbrisonin torilla.


title: Fourme de Montbrison

text: Valmis juusto on koostumukseltaan kuivaa ja kovaa. Väriltään juusto on keltaista, ja sillä on sinihomejuustolle tyypilliset siniset raidat. Sen makua on kuvailtu miedoksi ja hienostuneeksi. Juustosta valmistetaan useita eri ruokalajeja, joista ehkäpä tunnetuin on Montbrison fondue. Montbrison fondue tarjoillaan yleensä ontoksi koverretusta juustosta.


title: Zamorano

text: Zamorano on espanjalainen lampaanmaidosta valmistettu juusto.


title: Zamorano

text: Zamoranoa valmistetaan Zamoran maakunnassa Kastilia ja Leónin itsehallintoalueella. Juustolla on suojattu alkuperänimitys vuodesta 1993. Ensimmäiset merkit juustonvalmistuksesta Zamoran alueelta ovat yli 4 000 vuoden takaa. Kirjallisia lähteita juuston valmistuksesta lampaanmaidosta on Rooman valtakunnanajoilta ja keskiajalta. Sisterssiläisillä luostareillaoli suuri merkitys perinteisten juustonvalmistustapojen säilyttämisessä ja nykyisin perinteisiin tapoihin yhdistetään nykyaikaisia laadunvalvontamenetelmiä.


title: Zamorano

text: Zamoranajuuston valmistuksessa käytetään maitoa Churra- ja Castellana-rotuisista lampaista. Maitoa saostetaan juoksutteella noin 30-45 minuuttia 28–32 °C lämpötilassa. Juusto suolataan joko kuivasuolalla, tai upottamalla se suolaliuokseen noin 36 tunnin ajaksi. Juusto kypsyy yli sadan päivän ajan ja sen kypsymisen aikana juustoa käännellään ja hierotaan oliiviöljyllä. Kypsymisajan lämpötila pidetään alle 15 °C. Valmis juusto on sylinterin muotoinen ja sillä on keltainen tai harmaa kuori. Yksittäinen juusto painaa noin 4 kiloa. Juuston rakenne on luja ja tiivis. Sen makua on kuvailtu voimakkaaksi, pähkinäiseksi, voiseksi ja pikantiksi.


title: Pe’ahi

text: Pe’ahi on tanskalaisen indie rock -duon The Raveonettesin seitsemäs albumi. Albumi julkaistiin 22. heinäkuuta 2014 The Beat Dies -levymerkillä. Koska albumia ei mainostettu tai sen virallista julkaisupäivämäärää koskaan ilmoitettu, yhtye kutsui albumia ”yllätysjulkaisuksi.” Albumi sijoittui Tanskan albumilistan sijalle 4. ja Yhdysvaltain Billboard 200 -musiikkilistan sijalle 161.


title: Wensleydale (juusto)

text: Wensleydale on nimensä mukaisesti Wensleydalen alueella North Yorkshiressa Pohjois-Englannissa peräisin oleva lehmänmaidosta valmistettava juusto.


title: Wensleydale (juusto)

text: Wensleydalea pidetään yhtenä Yhdistyneen kuningaskunnan vanhimmista juustoista. Englannin normannivalloituksenjälkeen ranskalaiset sisterssiläiset munkit toivat mukanaan juustonvalmistuksen perinteitä mannermaalta ja he perustivat luostareita Yorkshiren alueelle. Juustoa valmistettiin alun perin lampaanmaidosta ja juusto muistutti ehkäpä nykypäivän roquefortjuustoa. Juustot saivat nimensä alueen laaksojen () mukaan. Kun luostarilaitos lakkautettiin 1500-luvulla juustonvalmistus siirtyi luostareilta paikallisille maatiloille. Wensleydalessa juustoa valmistettiin vanhaan tapaan aina 1600-luvulle saakka, jolloin lampaanmaito korvattiin lehmänmaidolla. Aina 1900-luvun alkuun juustoa valmistettiin lisäksi yksinomaan sinihomejuustona. Niin sanottua valkoista wensleydalea alettiin valmistaa 1900-luvun puolivälin jälkeen juustonvalmistusmenetelmien nykyaikaistuessa ja juusto sai samalla nykyisin tunnetun muotonsa. Viimeinen perinteistä wensleydalejuustoa valmistanut maatila suljettiin vuonna 1957. Nykyisin juuston suurin yksittäinen tuottaja on vuonna 1897 perustettu Wensleydale Creamery Hawesin kaupungissa. Juuston valmistajaa uhkasi sulkeminen 1990-luvun alussa, mutta sen kysyntä kasvoi huomattavasti juuston oltua näyttävästi esillä "Wallace ja Gromit"-animaatioissa. Wenslaydalessa valmistetulla juustolla on suojattu maantieteellinen merkintä.


title: Wensleydale (juusto)

text: Nykyinen wensleydalejuusto on väriltään valkoista, sekä koostumukseltaan kovaa ja murenevaa. Nykymenetelmien mukaan juustoa tehdessä siihen lisätään bakteerikanta ja juusto puristetaan. Juusto kypsyy noin neljä kuuakutta ja sen makua on kuvailtu makoisaksi ja hunajaiseksi, minkä lisäksi sillä on sitruunainen sivumaku. Juustoa tarjoillaan usein juustotarjottimella tai Ploughman's lunch -aterian yhteydessä soseen kera. Pohjois-Englannissa juustoa tarjoillaan myös hedelmäkakun tai omenapiirakan kanssa.


title: Forever Your Girl

text: Forever Your Girl on yhdysvaltalaisen laulajan Paula Abdulin esikoisalbumi, joka julkaistiin Virgin Records -levy-yhtiöllä kesäkuussa 1988. Albumi oli Abdulin läpimurto musiikkialaan sen jälkeen, kun hän oli ollut koreografina kuulusille artisteille kuten George Michael, ZZ Top, Duran Duran ja Janet Jackson. Julkaisuaikanaan albumi oli kaikkien aikojen menestyinen esikoisalbumi ja ensimmäinen kerta, kun artistin esikoisalbumin singleistä neljä on päässyt Yhdysvaltain Billboard Hot 100 -musiikkilistan kärkeen. Albumi puolestaan sijoittui Billboard 200 -musiikkilistan kärkeen, ja oli listalla 175 viikkoa. Suomen albumilistan sijalla 40. albumi oli viikon.


title: Musiikkivuosi 1954

text: Musiikkivuosi 1954 käsittelee vuoden 1954 tärkeitä musiikkitapahtumia, uutisia ja julkistuksia.


title: Garibald

text: Garibald tai Garipald oli lyhyen aikaa langobardien kuningas vuonna 671. Hän oli Grimoaldin poika ja nousi valtaistuimelle ollessaan vasta lapsi. Perctarit kuitenkin syrjäytti hänet nopeasti.


title: Musiikkivuosi 1959

text: Musiikkivuosi 1959 käsittelee vuoden 1959 tärkeitä musiikkitapahtumia, uutisia ja julkistuksia.


title: Seborrooinen ekseema

text: Seborrooinen ekseema eli taliköhnä on yleinen sisäsynnynnäinen ekseema.


title: Seborrooinen ekseema

text: Seborrooisen ekseeman syynä on rasvainen Iho ja erilaiset ihmisen normaalikasvuston kuuluvat bakteerit ja rasvahiivat.


title: Seborrooinen ekseema

text:
Iho alkaa rasvoittua esimurrosiässä 8–10-vuotiaana, jolloin lepotilassa olleet talirauhaset alkavat kasvaa ja erittää talia ja tali härskiintyy, ja härski tali ärsyttää ihoa.
Ärsytys tuntuu kutinana ja kirvelynä sekä Iho alkaa punoittaa ja hilseillä.


title: Seborrooinen ekseema

text: Taipumus rasvaiseen ihoon ja sen kautta tali-ihottumaan on perinnöllistä. Sen takia tali-ihottumaa ei voi ehkäistä, mutta useimmat rasvaihoiset henkilöt pärjäävät päivittäisellä saippua/sampoopesulla.


title: Cunincpert

text: Cunincpert oli langobardien kuningas 688–700. Hän oli edellisen kuninkaan Perctaritin poika. Nuori Cunincpert karkotettiin äitinsä kanssa Beneventoon, kun Perctarit joutui pakenemaan vuonna 662. Kun Perctarit palasi kuninkaaksi, Cunincpert kutsuttiin äitinsä kanssa Ticinoon. Cunincpertista tuli isänsä kanssahallitsija vuodesta 678 tai 679, ja vuonna 688 Cunincpert seurasi isäänsä valtaistuimella. Brescian herttua Alahis syrjäytti Cunincpertin lyhyeksi aikaa, mutta Cunincpert palasi valtaan, kun Alahis menetti tukijansa. Paulus Diaconuksen mukaan Cunincpertin vaimo oli Hermelinda, joka saattoi olla Kentin kuningas Ecghbertin tytär Eormenhild. Cunincpertilla ja hänen vaimollaan oli yksi lapsi, Liutpert.


title: Klooripropaani

text: Klooripropaani eli 1-klooripropaani tai propyylikloridi (CHCl) on kloorattuihin hiilivetyihin kuuluva orgaaninen yhdiste. Yhdistettä voidaan käyttää liuottimena ja lähtöaineena orgaanisen kemian synteeseissä.


title: Klooripropaani

text: Huoneenlämpötilassa klooripropaani on väritöntä nestettä. Se liukenee vain niukasti veteen ja hyvin useisiin orgaanisiin liuottimiin kuten etanoliin, dietyylieetteriin ja bentseeniin. Klooripropaania voidaan valmistaa propanolin ja fosforitrikloridin tai väkevän vetykloridiliuoksen välisellä reaktiolla sinkkikloridin toimiessa katalyyttinä. Klooripropaania voidaan käyttää liuottimena ja propyyliryhmien lähteenä orgaanisen kemian synteeseissä.


title: Karhi (sukunimi)

text: Karhi on sukunimi, joka on muun muassa seuraavilla suomalaisilla henkilöillä:


title: Santa María -luokka

text: Santa María -luokka on Espanjan laivaston kuuden 1980- ja 1990-luvuilla valmistetun aluksen muodostama fregattiluokka, joka perustuu Yhdysvaltain laivaston Oliver Hazard Perry -luokan aluksiin.


title: Santa María -luokka

text: Ensimmäiset kolme alusta tilattiin 29. kesäkuuta 1977, mutta toimitus viivästyi rahoituksen keskittyessä lentotukialuksen hankintaan. "Reina Sofían" hankinta hyväksyttiin vuonna 1985 ja tilattiin 19. kesäkuuta 1986. Loput kaksi tilattiin 26. joulukuuta 1989. Kahteen viimeiseen alukseen asennettiin parannettu taistelunjohtojärjestelmä, päivitetty SPS-49 ja SQR-19 sekä uusi Meroka-asennus. Mk92 Mod 6 CORT mahdollistaa paremman merenpintaa lähestyvien merimaaliohjusten torjunnan. Lisäksi alusten elektroniikkajärjestelmää on uudistettu.


title: Álvaro de Bazán -luokka

text: Álvaro de Bazán -luokka on Espanjan laivaston viiden 2000- ja 2010-luvuilla valmistetun aluksen muodostama fregattiluokka.


title: Álvaro de Bazán -luokka

text: Aluksille asennettiin Aegis-komento- ja taistelunjohtojärjestelmä, AN/SPY-1 tutkat ja niihin liitetyt SPG-62 Mk99 maalinosoitusjärjestelmät sekä 48-siiloinen Mk-41 VLS-järjestelmä, johon voi sijoittaa Standard SM-2 ja ESSM -ilmatorjuntaohjukset. Neljä kahden tonnin painoista AN/SPY-1 antennielementtiä muodostavat valvontajärjestelmän. Elementtien paino rajoittaa niiden sijoituskorkeuden, mikä taas tarkoittaa valvonta-alueen laajuutta. Toisena rajoittavana tekijänä on valittu taajuusalue 2 000 - 4 000 MHz E/F -taajuusalue. Tutkan valvontaetäisyydeksi ilmoitetaan noin 175 merimailia.